ڕێڕەوە بازرگانییە نوێیەکان، هەل و هەڕەشەکان | KURDPLAT\nڕێڕەوە بازرگانییە نوێیەکان، هەل و هەڕەشەکان\nکوردپلات 11/29/2020 11:10:00 ص ليست هناك تعليقات\nگەر ڕێڕەوە بازرگانییەکان بۆ سەرمایەداران هەلی پەرەپێدانی داهات بن، ئەوا بۆ هەرێمی کوردستان هەموو ڕێگایەکی بازرگانی دەچێتەوە سەر سیاسەت، جیا لەوەی بۆ هەرێمیێکی هەڕەشەلەسەر هەمیشە جۆرێک لە دیبلۆماسییەتی کولتووریی و لۆبیکردنن، دەکرێت جێکردنەوەی هەرێمیش بێت لە نەخشەی جیۆئیکۆنۆمی و جیۆسیاسییدا، کە دەتوانن لادەری بەڵا و مەترسی بێت.\nلەم ڕۆژانەدا باس لە کەوتنەسەرپێی کریدۆرێکی(ڕێڕەو/corridor) نیمچەنهێنی نوێی بازرگانیی تورکیا(وان و ئاگری)-ئێران(ورمێ-سنە)-هەرێمی کوردستان(سلێمانی/هەڵەبجە) دەکرێت، کە تیایدا ئێران وەک ترانزێد و تورکیا وەک نێرەر وهەرێم وەک وەرگر دەردەکەون، ئەم کارە بۆ کوردستان و بە تایبەت بۆ هەردوو پارێزگای سلێمانی و هەڵەبجە، دەتوانێت کریدۆرێکی بووژێنەرەوە بێت و لە ئەگەری پەرەپێدانییەوە دەتوانێت ئەم شارانە هەم لە خنکانی سیاسییان و هەم لە بووژانەوەی ئابوورییان وەک دەرفەت سەیر بکرێت، بەمەرجێک "حکومەتیی" و لە چوارچێوەی شیرازەی گومرگیی هەرێمدا بێت و پتر لە بەر ڕۆشنایی ڕاڤە ئابوورییەکان و دەرچەیەک بۆ تێپەڕاندنی قەیرانی قوفڵبوونی ئابووری هەرێم لێکبدرێتەوە نەک لە نێو ئەجێندای حزبێک یان گرووپێکدا بێت.\nتا هەنووکە سیاسەتی گشتیی(پۆڵەسی) هەرێم، مەترسیی، ناکۆکی مێژوویی و سیاسیی هێزەکان دیاریی دەکەن نەک نەگۆڕ و بەرژەوەندییە ئایندەیی و شوناسییەکانی. بەو مانایەی ڕوانگەی سیاسەتکردن لە هەرێم بەرژەوەندیی تۆپەڵە حزبێک بەڕێوەی دەبەن، بۆ گۆڕێنی ئەم ستراتیژە کوشندەیە، باشترە بە نیگای ناوچەگەرێتی و حزبییانەوە لە هەر جوڵەیەک نەڕوانرێت، گرنگە حزبەکانی کوردستان لە ململانێی "ملبادان و دەستشکاندنەوە"ەوە بیر لە ستراتیژی "براوە-براوە" بکەنەوە، بە جۆرێک ململانێ و هاوکێشە سیاسییەکانی بەڕێوەببرێن هەردوولا و هەرێم و هاووڵاتی براوە بن.\nبیرکردنەوە لە دۆزینەوەی ڕێڕەوی بازرگانی بۆ هەر شارێکی کوردستان بە تایبەت، شایەنی ڕەخنە نییە، بەڵکو دەبێت ئەرکی سیاسەتکاران بێت(وەک هەرێمی کوردستان و حکومەت)، بەتایبەت بۆ هەرێمێک کە ڕێگا ئاساییەکانی هەمیشە لەمەترسیدان و لە هەر جوڵەیەکی سیاسیی و ئەمنیدا، دڵی هەر شارێکی کوردستان و خەڵکەکەی دێتە مشتییەوە. بۆیە دۆزینەوەی ڕێڕەوی نوێ واتە سازاندنی دەرفەت و کەمکردنەوەی هەڕەشەی بەردەوامی سەردەستەکان. بەڵام ئایا هەر ڕێگایەک هەلێکی نوێیە؟\nلە هەر حاڵەتێکدا بێت ئەم بیرکردنەوەیە گرنگە، پێویستە مەترسی و هەلەکانی بە بۆ ئێستا و ئاییندە لێکبدرێتەوە، چ لە پیادەکردنییدا چ لە وازلێهێنانیدا، دەبێت بیرکردنەوە بێت لە درووستکردنی بەدیل و جێگرەوەی ئاییندەیی ڕێگا باوەکانی نێوان هەرێم و دراوسێکانی، کە هەبوونمان لەم جوگرافیایەدا بە ڕەوا نازانن.\nتا هەرێم جێ نەمێنێت\nڕێڕەوە بازرگانییەکان، تەنها جێگۆڕکێی شمەک و سەرمایە و داهات نییە، بەڵکو کولتوور، ئایدۆلۆژیا و ئاینیش لە دێرزەمانەوە تا ئەمڕۆ دەگوازنەوە. ڕێڕەوەکان شادەماری زیندوومانەوە و هەمانکات پارێزەر و پێشخەری هەر شار و کیان و وڵاتێکیشن، زۆرجارلە مێژوودا بە لاوازبوونی ڕێڕەوێکی بازرگانی شارێکی مەزنیش لە ڕەونەق کەوتووە و مەرگی سیاسییشی بەدوادا هێناوە، شارانێکی زۆر لە مێژوودا وەک چرای شارستانییەت بوون و بە لاوازبوونی ڕێڕەوە بازرگانییەکانیان کووژانەوە، شارێکی نیشابووری مەزن کە لەسەر ڕێگای بازرگانی بوون نموونەیەکە لە سەدان، کە بە گۆڕانی ڕەوتی ڕێڕەوەکان، ئەوانیش پێگە زیندووەکەیان لەدەستدا.\nلە ئاستی جیهانییدا چین چەند ساڵێکە بەدوای زیندووکردنەوەی ڕێگای نوێی ئاوریشمەوەیە، لە ڕێڕەوەکەدا تورکیا، ئێران و وڵاتانی قەوقاز بەشێکن لە چوارچێوە گشتییەکەی و دەیانەوێت ڕۆڵ ببینن، ئێران و تورکیاش بە جیا و پێکەوە چەند ساڵێکە بەدووی دۆزینەوەی ڕێڕەوی تازەی بازرگانیەوەن تا جێنەمێنن، تورکیا زۆر ورد نەخشەی بۆ چنیووە و لە هەر چوارلای وڵاتەکەیەوە دەروازە و ڕێگای نوێی کردووەتەوە و دەیکاتەوە، چ وەک هەناردەکەر چ وەک ترانزێد کارایی خۆی دەنوێنێت، هیچ سەیر نیە گەر بوترێت ڕێگا نوێکان بوون تورکیایان لە وڵاتێکی قەرزارەوە کردە نێو گرووپی G20ەوە. عێراق و هەرێم بەشێکی سەرەکی ئەم ڕێڕەوانەن و نابێت وەک پاسیڤێک لەو چالاکییەی وڵاتانی دی بڕوانرێت. ئێرانیش لە دوو ساڵی ڕابردوودا هەم خۆی کردووەتە دەروازەی نوێ بۆ چین، وڵاتانی قەوقاز، ڕوسیا و تورکیا، هەم دەشیەوێت عێراق و کوردستان بکاتە کریدۆری بازرگانی و هەناردەکاریی خۆی بەڕووی ئەو جیهانەدا کە ئایدۆلۆژیاکەی دەرگای لەسەری داخستووە. بۆ نموونە یەک لە ڕێگاپێشنیارکراوەکانی ئێران بەترانزێدکردنی هەرێم بە تایبەت سلێمانییە بۆ بەستنەوەی بە شامەوە.\nلە زۆرینەی ڕێڕەوە مێژوویی و پێشنیارکراوەکاندا سوچێکی کوردستان بوونەتە بەردەبازی تەواوکاریی ڕێڕەوەکان، بۆ نموونە لە ڕێگای ئاریشمی ١٧٠٠ساڵەی دێریندا (کرماشان و جەلەولا)، لە ڕێگای کەنداو-بەغدا-ئەستەنبوڵی عوسمانی (کفری-کەرکوک/هەولێر-تەلەعفەر)، کوردستان دەماری زیندووی ڕێڕەوەکە بووە. لە ڕێڕەوە نوێکانیشدا دیسانەوە جیۆپۆلەتیکی کوردستان پێگەی هەیە و ناکرێت دنیا لەسەر کوردستان و ڕێڕەوەکانی حسێب بکات و کورد خۆی بیریان لێنەکاتەوە.\nهەموو ڕێیەک دەچێتەوە بانە؟\nوتراوە هەموو ڕێیەک دەچێتەوە ڕۆما، ئەی بۆ کوردستان و سلێمانی "هەموو ڕێیەک دەچێتەوە بانە"؟ یانی ئامانج دەپێکن؟ ڕێڕەوەکان زۆرجار شارستانییەتێک لانیکەم کیانێک دەخەنەسەر پێ، وەک دۆزینەوەی ڕێکاگانی: "سەری ئاواتی چاک بۆ ڕۆژئاوا، سوێس بۆ ئینگلیز و عەرەب و هیند، دۆزینەوەکەی ئەمریکای کۆڵۆمبس...تاد" بەڵام بە هەمان ئەندازەش زۆر ڕێگا هەبوون کە سەری جێبەجێکارەکەی دەخۆن، وەک ڕێگای ئاسنی بەرلین-بەغدا، کە ئینگلیزی لە عوسمانی تۆراند، یان ئەو ڕێگایەی کە ڕەزاشا دەیویست لە ئێرانەوە هیتلەر بهێنێتە کەنداو، نەک نەگەیشت کە سەری تاجەکە ڕەزاشی خوارد. هەر ڕێگایەک بۆ کوردستانیش ڕەنگە ڕێگای هات یان نەهاتیش بێت.\nلە میانەی خوێندنەوەی هاوکێشە و ململانێ سیاسییەکانی کوردستان و ناوچەکەوە، دۆزینەوەی ئەم ڕێڕەوە سێکوچکەیەی تورکیا/ئێران/هەرێم-ە، دەکرێت ئەم دەرفەت و مەترسیانە لە خۆبگرێت:\nیەکەم: بۆ یەکێتی و سلێمانی\n- گەر لە ژووری سیاسەتکردنی یەکێتی نیشتمانییەوە (وەک هێزێکی خاوەن هەژموونی سلێمانی) لە دۆسێکە بڕوانرێت دەکرێت ئاوا ببینرێت:\n١. دەربازکردنی سلێمانی و هەژموونی یەکێتی نیشتمانی لە یەک دەرچەیی بۆ بازرگانیی(کە ڕۆڵی هەیە لە قەبارەی دەسەڵاتیشی)، کە وەک دوورگەیەکی وشکی دوو لای دەورەدراو بە ئێران و لایەکیشی هەر پرۆکسی ئێرانییەکانی عێراقن، دەمێنێتەوە دیوە کوردییەکەی کە لە ڕاستیدا، بە هۆی ململانێ سیاسییە-مێژووییە-ئابوورییەکانی زۆنی سەوز و زەردەوە، زۆرجار دەگاتە مریشکە ڕەشە و نزیکیش دەبێتەوە لە جیابوونەوە و شەڕی ناوخۆ.\n٢. ئاشتبوونەوە لەگەڵ ئەنکارا و کاڵکردنەوەی ئەو وێنەباوەی لەسەر یەکێتی هەیە کە وابەستەیی سیاسییەتی بە ئێرانەوە و بە کردنەوەی ئەم ڕێگایە، بۆیە جۆرێک لە ڕاگەیاندنی سەرەتای سەرکەوتنی ئەو هەوڵە سیاسییە سێ ساڵەییەی سەرکردایەتیی یەکێتییە، کە ئامانجی کردنەوەی دەرگا داخراوەکانی سەر حزبەکەیەتی بەڕووی تورکیادا بکاتەوە و مانۆڕەکانی تەنها ناوچەیی و عێراقی نەبن.\n٣. هەروەها هەوڵدانە بۆ نیمچەهاوسەنگکردنەوەی هەژموونی بازرگانی و سیاسیی یەکێتیی لەگەڵ ڕکەبەرە مێژووییە کوردستانییەکەیدا، چونکە ئەوەی کە پارتی دیموکرات هەمیشە توانیوویەتی ئەگەرەکانی سیاسەتکردنی کراوەتر و یەکلاکەرەوە بێت، ئەو جیۆپۆلەتیکە گرنگەی قەڵەمڕەوی دەسەڵاتی ئەو حزبەیە کە پێچەوانەی ناوچەی یەکێتییە و ڕاستەوخۆ بە سێ وڵاتەوە بەستراوەتەوە و کریدۆری بازرگانی لەگەڵدا کردوونەتەوە و لەو ڕێگایەشەوە جوڵە سیاسییەکانی وەک ئەکتەرێکی هەرێمایەتی دەردەخات.\n٤. دەتوانێت هەلی ئەوە بداتە سلێمانی، ببێتە ترانزێدێکی بازرگانیی گرنگیش بۆ شارەکانی دیکەی عێراق و بگرە کەنداویش لە ئەگەری فراوانکردن و کردنەوەی بەسەر وڵاتانی دیکەی باکووری ئێراندا.\nدووەم: بۆ هەرێم، دەرفەت و مەترسیی\nبۆ هەرێمی کوردستانیش، جیا لە ڕێکخستن و کۆنتڕۆڵکردنی دەرگە و دەرچەکانی(Input & Output ) و حکومەتیکردنی، بە خوێندنەوەی دۆخی وڵاتانی ناوچەکە کە تێیدا ئێران، تورکیا و عێراق بەردەوام سەرقاڵی دۆزینەوەی کریدۆری نوێی بازرگانی-سیاسیین، پێویستە هەرێم بەو دیدگایەوە بڕوانێت کە لەو ڕێڕەوە نوێیانەی دەهێنرێنە کایەوە لەلایەن وڵاتانێکی وەک تورکیا، ئێران، ئازەربایجان و چینەوە، هەرێمیش وەک ئەکتەرێکی نادەوڵەتی پاسیڤ نەبێت و نەچێتە پەراوێزێکەوە کە دوور نییە خنکانی سیاسیی ترسناکی لێبکەوێتەوە لە ئەگەری پەراوێزکەوتنییدا، هەروەها وەک هەلێکی دیکەی بازرگانی سەیر بکرێت و ئەگەری فراوانبوونیشی لەبەرچاو بگیرێت، بۆ نموونە ئەم ڕێگایە دەروازە و ڕێڕەوی دیکە لە خۆ دەگرێت، لەوانە: هەمان ترانزێد دەکرێت فراوان بکرێت و سوودی لێوەربگیرێت و تەنها لە باکوورەوە بۆ باشوور نەبێت و ڕۆژهەڵات و ڕۆژئاواشی بۆ زیاد بکرێت، بەو مانایە لە "وان-ورمێ-سنە-سلێمانی/هەڵەبجە"دا قەتیس نەمێنێت و هەولێر و تەورێز و لەوێشەوە بیربکرێتەوە لەگەڵ شارەکانی وڵاتانی ئازەربایجان و ئەرمینیادا ئاڵوگۆڕی تێدا بەرهەمبهێنرێت و تەنها هاوردەکردنیش نەبێت و هەناردەکردنیش بگرێتەوە.\nلەگەڵ ئەوەشدا مەترسی ئەم ڕێگایە لەسەر دوو ئاست نابێت فەرامۆش بکرێت، لە نێوخۆدا ئەم ڕێگا نوێیە گەر پابەند نەکرێت بە شیرازەی گومرگیی هەرێمەوە و حکومەتیی نەکرێت ئەوا هەڕەشە و مەترسییەکانی کاریگەر دەبن لەسەر لەتکردنی زیاتری ئیرادە و ئیدارەی هەرێم و لەدایکبوونی قەیرانی نوێتری ئابووریی-سیاسیی و حزبی.\n- لەسەر ئاستی دەرەوەش پێویستە هەر جۆرێک بێت، بەرژەوەندی وڵاتانی سێیەم و چوارەمی وەک قەقاز و کەنداو لە ڕێگا باوەکانی بازرگانی هەرێمی بەستراوە بە تاران، ئەنکارادا جێ بکرێنەوە، بۆ ئەوەی لە تەنگانەدا تەنها ئێران و تورکیا بڕیاردەری کردنەوە و داخستنی ڕێگاکان نەبن و لۆبی دیکە بەرگری لە ڕێڕەوەکە بکات. چونکە ئەم ڕێگا نوێیە مەترسیەکەی ئەوەیە کە کەمەرەکەی لە نێو ئێراندایە و هەر ساتێک مەبەستی بێت دەیگوشێت یان. دایدەخات\nلە درەو میدیا بڵاوكراوەتەوە


“لەئێستادا كوردستان لە ڕوانگەی پێكەوەژیاندا نمونەیەكی جوانی ڕۆژهەڵاتی ناوەراستە” – تۆڕی میدیایی خەڵک\n2020/10/29 - 11:47 AM\nوەزیری ئەوقاف و كاروباری ئاینی هەرێمی كوردستان ڕایدەگەیەنێت، بەبۆنەی یادی لەدایكبوونی پێغەمبەری ئیسلام (د.خ) پیرۆزبایی لە تەواوی موسڵمانان دەكەین و داوا دەكەن ئاكار و ژیاننامەی پێشەوای موسڵمانان بكرێتە بنەمایەك بۆ پێكەوەژیان و خزمەتكردن بە هاووڵاتیان.\nپشتیوان سادق وەزیری ئەوقاف و كاروباری ئاینی هەرێمی كوردستان لەكاتی كردنەوەی مزگەوتێكدا لە شاری هەولێر ڕایگەیاند، ئەمڕۆ كە یادی لەدایكبوونی پێغەمبەری ئیسلام (د.خ) دەكەنەوە پیرۆزبایی لە موسڵمانان دەكەن و بەپێویستی دەزانن ئاكار و ژیاننامەی پێشەوای موسڵمانان بۆ خزمەتكردنی بە مرۆڤ، پێكەوە ژیان، دانایی بۆ چارەسەری كێشەكان، یەكڕیزی و ئاشتەوایی سوودی لێوەربگیرێت.\nوتیشی”لە هەرێمی كوردستان پێكەوەژیانی ئاینەكان بەشێوەیەكی كرداری جێبەجێكراوە و لەئێستادا كوردستان لە ڕوانگەی پێكەوەژیاندا نمونەیەكی جوانی ڕۆژهەڵاتی ناوەراستە.\nئاشكراشیكرد، لەو بوارەدا ڕۆڵی مامۆستایانی ئاینی بەرز دەنرخێنن”.\nهەرێمی كوردستانوەزارەتی ئەوقاف


کۆمەڵگا دوواکەوتووەکان، سەلمێنەری پۆستمۆدێڕنەکان! - قەڵەم\nتاریخ ایجاد در سه شنبه, 02 شهریور 1395 23:14\nیەکێک لەو رەخنانە ئەوە بوو کە دەیانگوت بە پێچەوانەی رای رۆشنگەرەکان، زانست پەردە لەسەر راستیەکان لانادا، بەڵکو ئەو راستیانە بەرهەم دێنێ وا یەکجار گرینگن بۆ مەعریفەی زانستی لە هەر سەردەمێکدا. نیچە دەیگوت لە هەر بەرهەمێکی زانستیدا مەیلێک بۆ دەسەڵات هەیە و، 'فوکۆ'یش پێی وابوو زانست دەسەڵاتە و دەسەڵات زانست.\nبەڵام رەنگە کۆمێدیای ئەم قسەیە لەوەدا بێت کە دیتنی مەیلی دەسەڵات لە بەرهەم هێنانی زانست دا ئەوەندەی لە وڵاتانی دوواکەوتوو بەرچاو و دیارە، لەو وڵاتانەی وا پێگە و سەرچاوەی پۆستمۆدێرنیسمن، بەرچاو و دیار نەبێ.\nگەر بواری رۆژنامەنووسی، مێژوو و سیاسەت وەکوو سێ پانتایی گرینگی زانست سەیر بکەین، دەبینین بۆ وێنە لە رۆژهەڵاتی ناوەڕاست مەیلی دەسەڵات لە بەرهەم هێنانی دەق لەم سێ بوارەدا یەکجار تۆخ و دیارن. بە جۆرێک کە دەتوانین بڵێین یەکێک لە هۆکارەکانی هەڵایسانی شەڕ و بەردەوامییەکەی بۆ ئەمە دەگەڕێتەوە. لە ناوچەیەک هەموو شتێ و یەک لەوان زانست بووەتە چەکی ساخکردنەوەی دەسەڵات، بێگومان شەڕەکان یەکجار خوێناویتر دەبن.\nهەڵبەت دیمۆکراسی ناتوانێ ئەم تیۆرەی پۆستمۆدێرنەکان بسڕیتەوە، ئەگەرچی دەتوانێ شاراوەتری بکا، بەڵام کۆمەڵگا ترادیسیۆنەکان یەکجار بەرجەستەی دەکەنەوە. بێ هۆ نەبوو خودی فۆکۆیش کاتی خۆی بۆ شیکردنەوەی تیۆرەکانی لە کۆمەڵگا دوواکەوتووەکانەوە دەستی پێکرد.


به‌ختیار گه‌یشته خولى نایابى یانه‌كانى ئازه‌ربایجان · Kurdsport\nدەستپێک/هەواڵ/به‌ختیار گه‌یشته خولى نایابى یانه‌كانى ئازه‌ربایجان\nبه‌ختیار ره‌حمانى ناوه‌ڕاستكارى به‌ئه‌زموونى كورد و پێشووى هه‌ڵبژارده‌ى تۆپى پێى ئێران دواجار بۆ وه‌رزى داهاتوو له‌گه‌ڵ یانه‌یه‌كى خولى نایابى تۆپى پێى یانه‌كانى ئازه‌ربایجان گه‌یشته رێككه‌وتن.\nسه‌ره‌ڕاى ژماره‌یه‌ك بۆندى یانه‌كانى ئێران و ده‌ره‌وه‌ى ئه‌و وڵاته، دواجار به‌ختیار ره‌حمانى ناوه‌ڕاستكارى به‌تواناى كورد له‌یه‌كه‌م ئه‌زموونى ده‌ره‌كیی ژیانى پیشه‌گه‌ریدا له‌ده‌روازه‌ى یانه‌ى سه‌بیل-ه‌وه روویكرده خولى نایابى تۆپى پێى یانه‌كانى ئازه‌ربایجان.\nبه‌پێى سه‌رچاوه‌كانى وه‌رزشى ئێرانى، ئه‌م یاریزانه ته‌مه‌ن 29 ساڵه بۆ ماوه‌ى یه‌ك وه‌رز له‌گه‌ڵ یانه‌ى سه‌بیل-ى گرێبه‌ستى واژوو كردووه كه یانه‌كه له‌ئێستادا به 9 خاڵ له 8 یارى له‌پله‌ى شه‌شه‌مى خولى نایابى تۆپى پێى یانه‌كانى ئازه‌ربایجان دایه.\nواچاوه‌ڕوان ده‌ركرێ پاش ته‌واوكردنى سه‌رجه‌م كاروباره‌كانى تایبه‌ت به‌چوونى بۆ یانه‌ى سه‌بیل، رۆژى 21ى ئه‌م مانگه به‌ختیار ره‌حمانى ناوه‌ڕاستكارى به‌ئه‌زموونى كورد یه‌كه‌م یارى له‌گه‌ڵ یانه نوێیه‌كه‌ى به‌رامبه‌ر به‌یانه‌ى سه‌باح باكۆ له‌ده‌ره‌وه‌ى یاریگاى خۆیان ئه‌نجام بدات كه یارییه‌كى هه‌فته‌ى ده‌یه‌مى خوله‌كه‌یه و یانه‌كه‌ى به‌ختیار-یش یارییه‌كى دواخراوى هه‌فته‌ى نۆیه‌مى خوله‌كه‌ى ماوه ئه‌نجامى بدات.\nئه‌مه‌ش یه‌كه‌م ئه‌زموونى ده‌ره‌كى به‌ختیار-ه له‌ده‌ره‌وه‌ى ئێران و ساڵى 2018 بۆ یه‌كه‌مجار په‌یوه‌ندى به‌یانه‌ى الشیمال-ى قه‌ته‌رى كرد، به‌ڵام به‌ر یارى كردنى بۆنده‌كه‌ى له‌گه‌ڵ یانه‌ى ناوبراو هه‌ڵوه‌شانده‌وه و گه‌ڕایه‌وه خولى پیشه‌گه‌رانى تۆپى پێى یانه‌كانى ئێران و بۆ یانه‌ى سه‌نعه‌ت نه‌فت عه‌بادان یارى كرد.\nشایه‌نى باسه به‌ختیار مه‌جید ره‌حمانى ناوه‌ڕاستكارى كورد خه‌ڵكى شارۆچكه‌ى سه‌رپێڵى زه‌هاو-ى سه‌ر به‌شارى كرماشانى رۆژهه‌ڵاتى كوردستانه و له‌ژیانى یاریكردنی پیشه‌گه‌ریدا ساڵانى 2007 تا 2020 بۆ یانه‌كانى (فولاد نوین و فولاد خوزستان ئه‌هواز و تراكتۆرسازى ته‌برێز و ئیستقلال تاران و په‌یكان تاران و فولاد خوزستان ئه‌هواز و زوب ئاهان ئه‌سفه‌هان و سیپاهان ئه‌سفه‌هان و سه‌نعه‌ت نه‌فت عه‌بادان) یارى كردووه و ساڵانى 2013 و 2014 له‌گه‌ڵ هه‌ڵبژارده‌ى یه‌كه‌مى ئێران-یش خاوه‌نى 4 یارى نێوده‌وڵه‌تییه و به‌شدارى مۆندیالى 2014ى به‌رازیلى كردووه.


مادام شەڕناکەیت ، چی دەکەیت لەسەر سنوور؟؟؟!! (pkk) لەنێوان چەمکەکانی( ھێزی خۆماڵی،ھێزی میوان،ھێزی داگیرکەر)\n2019-02-01 [01:54 AM]\nبۆردومانی فرۆکە جەنگییەکانی دەولەتی تورکیا لەدەڤەری ئامێدی و شێلادزە و تەواوی ناوچە سنووریەکان ، بەدرێژایی دیان سالی رابردوو . بۆتە ھۆی شەھید و برینداربوونی دەیان ھاوڵاتی و خەڵکی سڤیل .ئەمەش بە بیانووی ھەبوونی بنکەوبارەگاکانی (pkk ) یە لەم دەڤەرانە . ئەوەتە لەماوەی (٢٨) ساڵی رابردوو . (٣٩٨ )جارفڕۆکەکانی دەوڵەتی تورک بۆردومانی ئەم ناوچانەی کردووە و(٤٣٥ )جاریش تۆپ بارانی کردووە (٣٠) ھاووڵاتی سڤیلی باشوور شەھید بوونە و بەدەیانی تریش بریندار کەوتوون ، زەرەروزیانی بێ شوماریش بە ڕەز و باخ و ئاوو کانی و سروشتی جوان وپڕھاوینەھەواری ناوچەکان کەوتووە . (pkk )بەسەدان گوندی لە باشووری کوردستان داگیرکردووە و بۆتە ھۆی ماڵ وێرانی بۆ خەلکی ئەم ناوچانە ، ھەرلەبەر بوونی( pkk )یە حکومەتی ھەرێم نەیتوانیوە گوندو لادێ وێرانەکانی ئەم ناوچانە ئاوەدان بکاتەوە و شوێنە گەشت وگوزارییەکان سازو ئامادەبکات بۆپێشوازی گەشتیاران ، ئەوەتە لەدەڤەری شێلادزە لە (٩٢) گوند تەنھا حەوت گوند ئاوەدان کرواوەتەوە ، ئەوەی تر( ٨٥ )گوندی بەھۆی بوونی( pkk) ەوە . بەکاولی و چۆلەوانی ماونەتەوە . لەدەڤەرەکانی ئامێدی و زاخۆ و کانی ماسی و تادەگاتە قەندیلیش بەسەدان گوندیان داگیرکردووە و کردوویانەتە مەیدانی شەڕ لەگەل تورکیا . (Pkk) ئەم دۆخەی بۆ شەنگال و مەخمورو ھەندێک ناوچەی تریش گواستەوە. بەدرێژایی بیست و ھەشت ساڵی رابردوو لەھەر ناوچەیەک ، دەسەلاتی حکومەتی ھەرێم لاوازبووبێت . ئەوە خۆی تێخزاندووە و وردە وردە جێپێی خۆی قایم کردوەو ئامادانەبووە چۆلی بکات . (Pkk ) زیاتر لە ئۆپۆزسیۆنی حکومەتی ھەررێم دەچێت لەوەی ئۆپۆزسیۆنی تورکیا بێت . ئەوەندەی لەخەم و ھەوڵی ئەوەدابووە کە سنووری قەلەم رەوی خۆی لەسەرخاکی باشوور فراوان بکات و تەنگ بە حکومەتی ھەرێم ھەڵبچنێت . نیو ھێندە لەھەوڵ و خەمی ئەوەنەبوە ، لەم کوردستانە گەورەوفراوانەی باکوور تەنانەت یەک گوندیش رزگار بکات ،لەھەرشوێنێکی خاکی باشووری کوردستان pkk دەسەڵاتی ھەبێت ، ئەوە حکومەتی ھەرێم ھیچ مافێکی نامێنێت و کۆتایی بەدەسەڵتی دێت ،بەگەیشتنی ئاڵای pkk بەھەر شوێنێکی باشووری کوردستان . ئەوە ئالای کوردستان دادەگرێت و وەک ئاڵای دوژمنەکەی مامەلەی لەگەڵ دادەکات و،ئالای ھەرێمی مەدیا ھەڵدەکات . ئەرێ بەڕاست ئەوە مانای وانییە کە ئەجندای راستەقینەی pkk بریتیە لە روخاندنی حکومەتی ھەرێم و دەست گرتن بەسەر باشووری کوردستان؟؟!\nئاشکرایە لەھەموودونیا ئەگەر ھێزێک لەسەر خاکێک جێگیر ببێت ، دەبێت لەم سێ پێناسە یەکێکیان بیگرێتەوە ، (خاوەن ماڵ . میوان . داگیرکەر ) بابزانین pkk وەک ھێزێکی چەکدارو سەربازی لەسەر خاکی باشووری کوردستان کام لەم پێناسانە دەیگرێتەوە :_\n١- ھێزی خاوەن ماڵ/ بەو ھێزەخۆماڵییە دەگوترێت کە لە فەرماندەی گشتیەوە تادەگاتە سەربازەکانی ئەندام و رۆلەی یاسایی ئەم وولاتەبن و ھەڵگری شوناس و رەگەزنامەی ئەم ووڵاتەبن ، ھەروەھا ھێزی خۆماڵی بە پێی یاساو لەچوارچێوەی دەستوور پێک دێت ووەک بەشێکی گرنگ لە سیستەم و دەوڵەت، جۆرو شوێنی ئەرکیان بۆدیاری دەکرێت و لەلایەن وەزارەتی بەرگری و فەرماندەیی گشتی ، (کەسەرۆکی وولاتە)سەرپەرشتی و ئاراستە دەکرێت،بەڵام پەکەکە ئەو ھێزەیە کەلەفەرماندەی گشتیانەوە تادەگاتە گوریللاکانیان ، ئەندام و ڕۆڵەی یاسایی دەوڵەتی تورکیان و ھەڵگری شوناس و رەگەزنامەی تورکیان .زمانی فەرمیش لەبنکەو بارەگاکانی pkk زمانی تورکییە ، نەک زمانی کوردی . ھەروەھابوونی پەکەکە جگەلەوەی ھیچ بنەمایەکی یاسایی نییە لەکوردستان ، ئەوە بەشێکیش نین لەسیستەمی سەربازی و بەرگری ھەرێمی کوردستان وپابەندیش نین بە فەرمانەکانی فەرماندەیی ھێزی پێشمەرگەی کوردستان . کەوایە ئەم ھێزە ی کەلەسەر سەدان کیلۆمەتر خاکی باشوور نیشتە جێییە ، ئەوە خاوەن ماڵ نییە و بۆشی نییە ئەم خاک و وولاتە بەھی خۆی بزانێت وبێ پرس و مۆڵەت لەیەک گوندیش بنکەوبارەگا دابنێت .لەباشووری کوردستان ھێزی پێشمەرگەی ھەرێمی کوردستان خاون ماڵە و دەبێت دەسەڵاتی بەسەرھەموو شوێنێک ھەبێت و سنوورەکانی ھەرێمی کوردستان کۆنترۆڵ بکات.\n٢- ھێزی میوان/ بەوھێزە دەگوترێت میوان کە بیانین ، ھێزی میوان یان لەسەر داواو بانگھێشتی حکومەتی خۆماڵی دێنە ناو ووڵات و لەچەند شوێنێکی پێویست و لەسەر رێکەوتنی ھەردوو لا جێگیر دەکرێن ، یانیش لەکاتی لێقەومان و شکان، ھێزێک پەنا بۆ وولاتێکی دراوسێ دەبات و داوای لێدەکات بۆماوەیەکی کاتی رێگا بە مانەوەیان لەم وولاتە بدرێت ، ھێزی میوان جگەلەوەی دەبێت بەفرمانی فەرماندەیی ھێزی خۆماڵی بجولێتەوە ، ئەوە ھەرکاتێکیش داوای لێکرا ، دەبێت کۆتایی بە میوانداریەکە بھێنێت و بگەرێتەوە شوێن و وولاتی خۆی ، وەک چۆن ھێزەکانی پێشمەرگە لەسەر داوای فەرمی ھێزەکانی( یەپەگە) چوونەکۆبانێ و لەگەل تەواو بوونی ئەرکیان کۆبانێیان چۆل کردو گەرانەوە باشووری کوردستان، بۆیە pkk پێناسی میوانیش نایگرێتەوە ، نەلەسەرداوای حکومەتی ھەرێم ھاتۆتە ئەم شوێنانە و نە وەک ھێزێکی لێقەوماویش داوای لە حکومەتی ھەرێم کردوە مۆلەتی مانەوەیان بداتێ لەباشووری کوردستان ، pkk بەپێچەوانەوە بگاتە ھەرشوێنێک لە باشووری کوردستان بەھی خۆی دەزانێت و ھەوڵی دەرکردنی پێشمەرگە دەدات و ئەگەر بتوانێت ئامادەیە بەزەبری شەڕ، ھێزی پێشمەرگە لەھەموو خاکی باشور دەربکات ، لەبیرمانە لەساڵی ١٩٩٥ پەکەکە لەیەک شەودا پەلاماری بیست و پێنج بنکەو بارەگای ھێزی پێشمەرگەی کوردستانی داو شەرێکی گەورەو خوێناوی بەرپاکرد. لەشەنگالیش دەستییان لەگەڵ حەشدی شەعبی تێکەڵ کردوو دژی پێشمەرگە وەستانەوە .ئەرێ گەلۆ میوانی واھەیە لەناو ماڵی خۆت پەلامارت بدات و خۆی بەخاوەن و تۆ بەبێگانە بزانێت ؟؟!\n٣- ھێزی داگیرکەر/بەوھێزەدەگوترێت کە فەرماندەو سەربازەکانی ئەندام و رۆڵەی یاسایی ووڵاتێکی ترن و ھەڵگری شوناس و رەگەزنامەی دەولەتێکی ترن،بەلام لەسەر خاکی وولاتیکی تر بەزۆری و زۆرداری جێگیربوونە ، ھێزی داگیرکەر شەروچالاکی سەربازی خۆیان دەبەنە ئەودیو سنووری خۆیان و دەست بەسەر خاک و نیشتیمانی کەسانی تردادەگرن ، ھێزی داگیرکەر کەدەچتە ھەرشوێنێک بێ پرس و مۆڵەت دەچیت و ھیچ حیساب بۆ یاساو بریارەکانی دەسەلاتی ئەم شوێنە ناکات ، ئاڵای ئەم وولاتە دادەگریت و ئالای خۆی دادەنێت و سیستەم و یاساکانی بەسەر ئەم شوێنەدا دەسەپێنێت ، ھێزی داگیرکەر ئەم شوێنەی دەیگرێت ھەرگیز بەئاشتی چۆلێ ناکات و ئامادەیە بەشەڕ بەرگری لێبکات ، سەیربکەن بزانن ئەم پێناسەیە چەند پڕ بەپێستی pkk یە . ئەوەتە ئەم ھێزە لەدەرەوەی سنووری ھەرێم ھاتوون وخاکی باشووری کردۆتە مەیدانی جەنگ ، زیاتر لە چوار سەد گوندی باشوری بەزەبری ھێز داگیر کردووە . حیساب بۆ حکومەتی ھەرێم ناکات ، ئاڵای خۆی داناوەوئالای کوردستانی قەدەغەکردووە ، لەسەرخاکی ھەرێمی کوردستان ،ھەرێمێکی تایبەت بەخۆی بەناوی ( ھەرێمی مەدیا) دوورست کردووە .خۆی بەخاوەنی ئەم شوێنانەدەزانێت کەداگیری کردوە نەک حکومەتی ھەرێم . ئامادەش نییە تاھەتایە ئەم ناوچانە چۆلبکات. نەک ھەرئەمە بگرە ھەمیشە ھەزاران چەکدارییان ئامادەیە و خۆییان دانوساندیە ، لەھەرشوێنێک بزانن حکومەتی ھەرێم کەوتۆتە لاوازی ، ئەوە دەستی تێدەخەن و داگیری دەکەن .\nلەکۆتایدا دڵێم ، pkk (٣٥ )ساڵەبەناو شۆرشی چەکداری ھەڵگیرساندووە ، نەی توانیوە تەنھا جێگای یەک بارەگا لەکوردستانی باکوور بۆخۆی رزگار بکات .ئەرێ دەبێت چەند ھەزار ساڵی بوێت تا بتوانێت تەواوی باکوور رزگار بکات ، سەرکردە فشەکەرەکانیان لەنێو قولایی توونێڵە شاخاویەکانی باشووری کوردستان ، ھەرەشە لە سوپای داگیرکەری تورک دەکەن ، کەچی ناوێرن بۆجارێکیش بچنەوە باکوور و فیشەکێک بەتورکەوە بنێن ، خاوەنی ئەوھێزە زۆرەن کەچی بەدرێژایی ساڵ ناتوانن دووچالاکی سەربازی بکەن . باشە pkk مادام شەرناکات و دەستی بەخۆیدا شۆڕ کردۆتەوە ، چی دەکات لەسەر ئەم سنوورانە، ئەوان لێرەن بۆ ئەوەی خاک و گووندوشاروچکەکانی باشووری کوردستان بکەنە گۆرەپانی جەنگێکی درێژ خایەن و راکێشانی ھێزی داگیرکەری تورکیابۆ ناو ھەرێم . رەنگە ھەندێک کەس لەدڵسوزییان بۆپرسی نەتەوەیی بکەونە ژێرکاریگەری ئەوقسەیەی کە pkk دەڵێت . ئێمەش کوردین و لە ھەرپارچەکی کوردستان مافی خۆمانە تیادا ئازادبین و بنکەو بارەگای خۆمان دابنێین، مادام خاکی کوردستان لای pkk بۆ ھەموان وەک یەکە ، بۆچی رۆژئاوای کوردستانی قورخ کردووە و لێ ناگەرێت ھەزاران پێشمەرگەی رۆژ وحزبەکوردستانییەکان و جەماوەرەکەیان بگەرێنەوە سەرخاکی خۆییان ، ئەم دوو روویی و دیماگۆجیەت و خۆڵ لەچاوکردنی خەڵکە ھەتا کەی ، بەراستی دەبێت pkk وەک خۆی مامەڵەی لەگەڵ بکرێت و دەبێت خاکی باشووری کوردستان ، گوندولادێکان رادەستی ھێزی پێشمەدگە بکاتەوەو بابچێت لەم کوردستانە گەورەیە ی باکوور خەباتی خۆی بکات . بەپێی یاساو رێساکانی نێودەوڵەتیش بۆھیچ دەوڵەتێک نییە بزووتنەوەی چەکداری وولتێکی تری دراوسێ لەباوەش بگریت و رێگا بدات لەسەر سنوورەکان بارەگای چەکدارییان ھەبێت .\nئەم هەواڵە 7984جار خوێندراوەتەوە


کۆمیسیۆن: ئەرکی لیژنەی باڵای ھەڵبژاردنەکان دابینکردنی ئاسایشە لە گواستنەوەی چاودێرانی نێودەوڵەتی\n2021-08-10 [03:29 AM]\nکۆمیسیۆنی باڵای سەربەخۆی ھەڵبژاردنەکان لە عێراق، میکانیزمی گواستنەوەی شاندی چاودێرانی نێودەوڵەتیی لە میانی چاودێرێکردنی پڕۆسەی ھەڵبژاردنەکاندا راگەیاند.\nگوتەبێژی کۆمیسیۆنی باڵای سەربەخۆی ھەڵبژاردنەکان لە عێراق، جومانە غەلای لە لێدوانێکی رۆژنامەوانییدا ئاماژەی بەوەداوە کە ئەرکی لیژنەی باڵای ئەمنیی ھەڵبژاردنەکان، دابینکردنی ئاسایشە لە گواستنەوەی چاودێرانی نێودەوڵەتی و گەیاندنیان بە ناوەندەکانی دەنگدان.\nجومانە غەلای روونیشیکردەوە کە بڵاوکردنەوەی شاندی چاودێرانی نێودەوڵەتیی بە ھەماھەنگیی لەگەڵ کۆمیسیۆنی ھەڵبژاردنەکان دەبێت ئەوەیش لە میانی دانانی نەخشەیەک بۆ روونکردنەوەی ژمارەیەک بنکە و ناوەندی دەنگدان بۆیان تا خۆیان بڕیار بدەن سەردانی کام بنکە و ناوەند دەکەن کە دەیانەوێت تیایدا چاودێری پڕۆسەی دەنگدان بکەن.\nپێشتر راوێژکاری سەرۆکوەزیرانی عێراق بۆ کاروباری ھەڵبژاردنەکان، عەبد حوسێن ھینداوی پلانێکی ئەنجوومەنی ئاسایشی نێودەوڵەتیی لەبارەی چاودێرانی نێودەوڵەتیی بۆ چاودێرییکردنی ھەڵبژاردنەکانی پێشوەختە ئاشکراکردبوو.\nعەبد حوسێن ھینداوی رایگەیاندبوو کە ئەنجوومەنی ئاسایشی نێودەوڵەتیی بڕیاریداوە سەبارەت بە ناردنی چاودێرانی نێودەوڵەتیی بۆ چاودێرییکردنی ھەڵبژاردنەکانی پێشوەختە لە عێراق و ئاماژەی بەوەیشدابوو کە ئەنجوومەنی ناوبراو، چۆنیەتی میکانیزمی جێبەجێکردنی بڕیارەکە، ھەڵدەسەنگێنێت.\nچاوەڕوان دەکرێت ھەڵبژاردنەکانی پێشوختە لە عێراق لە 10ی تشرینی یەکەمی داھاتوو ئەنجام بدرێت.


فاتێح ساڵحی: حدکا پێی وانیه به‌شداری له هه‌ڵبژاردنه‌کانی ئێران هیچ ده‌سکەوتێک یان کاردانه‌وه‌یەکی له سه‌ر ژیانی ڕۆژانه‌ی خه‌ڵک هه‌بێت.\nحیزبه ئۆپۆزسیۆنه ئێرانی‌یه‌کان و له وانه کورده‌کانیش هه‌رچه‌ند هه‌موویان هه‌ڵبژاردنه‌کان له ئێران به نادێمۆکڕاتیک ناوزه‌د ده‌که‌ن، به‌ڵام هه‌ڵوێستی یه‌کسان به‌رامبه‌ر به ئه‌م هه‌ڵبژاردنانه ناگرن و تەنانەت له هه‌ڵبژاردنه جواروجۆره‌کاندا هه‌ڵویستگه‌لی جیاوازده‌گرن.\nئه‌م حیزبانه جار وا هه‌یه به‌شداری له هه‌ڵبژاردن وه‌ک هه‌وڵێکی باش ده‌نرخێنن و زۆرجاریش لۆمه‌ی ئه‌وان ده‌که‌ن که وه‌ک پاڵێورا و یان ده‌نگده‌ر به‌شداری هه‌ڵبژاردنه‌که ده‌که‌ن. گۆرانی هه‌لویسته‌کانیشان له هه‌لبژرادنه جوراجوره‌کان ده‌گرێنه‌وه بو هه‌ل و مەرجی کاتی ناوخۆی ئێران و یان داخوازی خه‌ڵک.\nحیزبی دێمۆکڕاتی کوردستانی ئێران، یه‌ک له ئه‌و حیزبانه‌یه که زۆربه‌ی هه‌ڵبژاردنه‌کانی ئێرانی به شێوه‌یه‌کی چالاکانه ته‌حریم کردووه یان پشتیوانی له هه‌ڵبژاردنه‌کاندا نه‌کردووه. ئاخۆ ئێستا هه‌ڵوێستی ئه‌م حیزبه به‌رامبه‌ر به هه‌ڵبژاردنی چه‌ند مانگی داهاتوو بۆ پارڵمانی ئێران و مه‌جلیسی زانایانی یاسای بنه‌ڕه‌تی چیه؟\nبۆ ئاگاداری له هه‌ڵوێستی حدکا له گه‌ڵ به‌ڕێز فاتێح ساڵحی، ئه‌ندامی جێگری کومیته‌ی ناوه‌ندی ئه‌م حیزبه وتووێژمان کردووه.\nوتووِێژ له‌گه‌ڵ فاتێح ساڵحی


خەڵاتی شارۆمەندی جیهانی ساڵی ٢٠١٢بە سورەیا فەلاح بەخشرا - VOK Radio\n"سورەیا فەلاح" لە دامەزرێنەرانی رێخکراوی ناحکومی "ژنان رێبەرانی ژیان"ە و هەروەها بەرێوەبەری پلانی یەکێک لە ئەنجومەنەکانی رێکخراوی نەتەوەیەکگرتووەکانی ئامریکایە. راوێژکار و جیێشینی بەرێوەبەری لقی لۆس ئەنجلسی ژنانی نەتەوەیەکگرتووەکان و راوێژکاری ئەنجومەنی ژنانی ئازەر مێهرە. "سورەیا فەلاح" لە زیندانیە سیاسیەکانی دەیەی ٦٠ی هەتاوییە. هەروەها خاوەنی دوو کتێبی "رۆڵی نەتەوەیەکگرتووەکان لە پرۆسەی پەرەسەندنی مافی ژنان" و کتێبی "سەوزی مەجارستان"ە. هەروەها چەندان وتار و لێکۆلینەوەی تایبەت بە بواری مافی مرۆڤ و کەمینە نەتەوەییەکان نووسیوە. بە هۆی کارە بەردەوامەکانی لە بواری مافی مرۆڤ و ژناندا، چەندین جار خەڵاتی رێز لێنانی وەرگرتووە و تا ئێستاش لە کارەکانیدا بەردەوامە.


لە گردی زەرگەتە بەشێك لە وتەو بیرو ڕاكانی نەوشیروان مستەفا هەڵواسراوە، یەكێك لەو وتانە كە زۆر سەرنجی منی راكێشا ئەمەی خوارەوە بوو " ئێمە ڤیتۆمان لە سەر هیچ لایەنێك نیە ،پێمان وایە گفت و گۆ كردن لە نێوان دوولایەندا ،چەند ناكۆك بن لە گەڵ یەكتردا ، دەتوانن پێكەوە رێكبكەون ، رێكیش نەكەون ، بەڵام رێزی یەكتر بگرن ،زەمانی سڕینەوەی یەكتر تێپەڕیوە ، ئێستا زەمانی قبوڵكردنی یەكتریە " ئەمە قسەی من نیەو قسەی نەوشیروان مستەفایە ، ئەم قسەیە بۆ دوو گروپەو دەستەو تاقمە ، یەكەم بۆ هەموو لایەنە سیاسیەكانە كە بزوتنەوەی گۆڕان دەرگای لە سەر پشتە بۆیان و دەرگا بە ڕووی كەسدا داناخات و ڤیتۆی لەسەر كەس نیە ، دووەم بۆ ئەوانەی ناو گۆڕانە كەلایان وایە نابێت بە هیچ جۆرێ دەستی تەوقەو پێكەوەیی درێژبكرێت بۆ لایەنگەلێك كە ئەوان هەر لە سەرەتاوە بڕیاریان داوە لە دژیان بن ، ئەمەپێچەوانەی بیرو بۆچوونی نەوشیروان مستەفایە ، نەوشیروان مستەفا لە ئاشتیدا ئاشتی و لە ململانێدا ململانێی كردووە و هەمیشە پەیڕەوی ئەو پەندەشی كردوە كە دەڵێت " شەڕیشتان كرد بەشی ئاشتی بهێڵنەوە " دەرگا داخستن بە ڕووی گفت و گۆدا ، نەهێشتنەوەی پەنجەرەیەك بۆ ئاشتی لە كوێی فەلسەفەو دنیا بینی نەوشیروان مستەفادایە ، كێ وەڵامی ئەمەی پێیە ، بەڵام بە بەڵگە .\nئەو قسەیەی سەرەوەی نەوشیروان مستەفا كە لە گردەكە هەڵواسراوە ، ئەگەر ئێستا كەسێكی تر لە خانەی راپەڕاندن یان جیڤاتی نیشتمانی بیكات ، رەنگە ئەو گروپەی ناو گۆڕان كە هەمووشتێكیان پێ ڕەشە پیایاندا هەڵكاڵێن ، لە كاتێكا بزوتنەوەی گۆڕان لە هەموو كاتێكا پێویستی بە پەیوەندی باش و دروستە لە تەك دەورو بەرەكەیدا ، پەیوەندی باش و دروست لانی كەم بۆ ئەوەی بەو رێگە نەرمەی كە نەوشیروان مستەفا كاری لە سەر كرد ئامانجەكان بێتە دی ،هەر بۆ ئەمەش خۆی سەردانی سەریڕەش و گردی دەباشانی دەكرد و لە تەك بارزانی و تاڵەبانیدا كۆدەبوەوە ، بۆ ئەو ئاشتی و كۆمەڵایەتی وئاشتی سیاسی زۆر مەبەست بوو لەو بارەیەوە دەیان وتەو قسەی هەیە ، تەنانەت ئەو دانیشتنەی كە لە كاتی خۆیدا لە گەڵ بزوتنەوەی كردوویەتی بەشی هەرە زۆری پشت قسەكان ئاشتی كۆمەڵایەتی و ئاشتی سیاسیە .\nبزوتنەوەی گۆڕان لە دوای مەرگی نەوشیروان مستەفا بە جۆرێك پێچەوانەی قسەی سەرەوەی ئەو پیاوە هەڵس و كەوت دەكات ، كە تەنانەت ڤیتۆ لەسەر ئەو هەڵسوڕاووكارەكتەرە سیاسیانەی خۆیشی دادەنێت كە قسەیەكی جیاواز تریان هەبێت ، ئەم بزوتنەوەیە هەندێك جار وەك بزوتنەوەی سیاسی فەیسبووك دێتە بەرچاو بەو ڕادەیەی ئاراستەی هەنگاو نان وەردەگرێت نەك دیاری بكات ، ئەمەش وادەكات بزوتنەوەكە لە پەیوەندی سیاسی و كۆمەلاچیەتیدا وەك بزوتنەوەیەكی یاخی نەرێنی بێتە بەرچاو ، ناكرێ بزوتنەوەیەكی سیاسی ئاوا بجوڵێتەوە هەڵوێستی كەسێك لە نێو حزبێكدا بە هەڵوێستی حزبەكە بزانێ و بیگشتێنێت .\nسیاسەت هونەرە ، هونەری دابەشكردنی سێوەكان بەسەر سەبەتەكاندا ، هونەری بە دەستەوە هاتن ، هونەری رامكردن و پێكەوەیی رەنگە دانیشتنەكەی دۆناڵد ترەمپ و كیم جۆنگ ئۆن باشترین نمونەبێت .


یه‌كێتی زانایان پرسه‌نامه‌یه‌ك ئاراسته‌ی مامۆستا مه‌لا محمد سیتكانی ده‌كات\nبه‌رواری دابه‌زاندن: 21/05/2019 : 00:28:28\nبه‌داخه‌وه هه‌واڵی كۆچی دوایی (حاجیه زبیده) مان پێگه‌یشت، كه ده‌كاته دایكی (مامۆستا مه‌لا محمد سیتكانی) ئه‌ندامی لێژته‌ی فه‌تواو خه‌سوی (مامۆستا مه‌لا مسته‌فا باپشتی) كارگێری لقی سۆرانی یه‌كێتی زانایان.\nبه‌و بۆنه‌وه پرسه‌و سه‌ره‌خۆشی خۆمان ئاراسته‌ی جه‌نابتان‌و خانه‌واده‌ی به‌رێزتان ده‌كه‌ین، داواكارین له خوای گه‌وره ئارامی به خانه‌واده‌و كه‌س‌و كارو خزمان ببه‌خشێت‌و، خوالێخۆش بووش به به‌هه‌شتی به‌رین شاد بكات‌و، پشت به خوا یه‌كێكه له‌وانه‌ی وه‌به‌ر گه‌وره‌یی مانگی پیرۆزی ره‌مه‌زان كه‌وتیه.\nإنا لله وإنا إلیه راجعون\nژماره‌ی سه‌ردان : 6095097


راكان سه‌عید: سوپاس بۆ ئاسۆ مامه‌ند و یه‌كێتی"ئازادكردنی ده‌ستگیركراوه‌كانمان له سلێمانی سه‌ركه‌وتوو بوو"\nراكان سه‌عید: سوپاس بۆ ئاسۆ مامه‌ند و یه‌كێتی\n"ئازادكردنی ده‌ستگیركراوه‌كانمان له سلێمانی سه‌ركه‌وتوو بوو"\nراكان سه‌عید، پارێزگاری كه‌ركوك به‌وه‌كاله‌ت و ئاسۆ مامه‌ند، لێپرسراوی مه‌ڵبه‌ندی كه‌ركوكی یه‌كێتی\nراكان سه‌عید جبوری، پارێزگاری كه‌ركوك به‌وه‌كاله‌ت ستایشی هه‌وڵی لێپرسراوانی مه‌ڵبه‌ندی كه‌ركوكی یه‌كێتیی نیشتمانیی كوردستان ده‌كات، له به‌رانبه‌ر ئازادكردنی ژماره‌یه‌ك ده‌ستگیركراو له زیندانه‌كانی سلێمانی.\n12 به‌ندكراوی عه‌ره‌ب له شوباتی ئه‌مساڵ وه‌كو قۆناغی یه‌كه‌م، به‌ڵام به نهێنیی و دور له چاوی راگه‌یاندنه‌كان بۆ كه‌ركوك گه‌ڕێنرانه‌وه، پێنجشه‌ممه 11ى نیسان، 24 به‌ندكراوی تر به ئاماده‌بونی نوێنه‌رانی پێكهاته‌كان، ده‌زگا ئه‌منییه‌كان و نوێنه‌ری سه‌رۆك كۆمار (ئاراس شێخ جه‌نگی) گه‌ڕێنرانه‌وه بۆ كه‌ركوك.\nراكان سه‌عید له رونكردنه‌وه‌یه‌كدا كه دره‌نگانی شه‌وی شه‌ممه 13ی نیسان بڵاویكردۆته‌وه سه‌ركه‌وتنی ده‌ستپێشخه‌ریی نێوانیان له‌گه‌ڵ یه‌كێتی راده‌گه‌یه‌نێت بۆ ئازادكردنی به‌ندكراوان، بۆ ئه‌وه‌ش سوپاسی لێپرسراوانی یه‌كێتی، ئه‌ندامانی ئه‌نجومه‌ن، ژماره‌یه‌ك له په‌رله‌مانتار و پاڵپشتی سه‌رۆك كۆمار ده‌كات.\nپارێزگاری كه‌ركوك ده‌ڵێت "سوپاسی هه‌وڵه‌كانی لێپرسراوی رێكخستنه‌كانی كه‌ركوكی یه‌كێتی ئاسۆ مامه‌ند و سه‌ركردایه‌تی ئه‌و رێكخستنه ده‌كه‌ین... "، به‌هۆی ئازادكردنی ده‌ستگیركراوان له زیندانه‌كانی هه‌رێمی كوردستان به تایبه‌ت له پارێزگای سلێمانی، كه له ئێستادا ژماره‌یه‌كیان له قۆناغێكی دیكه‌دا گه‌ڕێنراونه‌ته‌وه بۆ كه‌ركوك.\nبه‌وته‌ی جبوری ئازادكردنی به‌ندكراوه‌كان، دوای گفتوگۆ و كۆبونه‌وه‌ی نێوان ئیداره‌ی كه‌ركوك و لێپرسراوی مه‌ڵبه‌ندی كه‌ركوكی یه‌كێتی هات.\nهه‌روه‌ها سوپاسی لایه‌نه ئه‌منیه‌كانی سلێمانی ده‌كت بۆ به‌ده‌مه‌وه‌چونی داواكارییه‌كه‌یان و راده‌ستكردنی به‌ندكراوه‌كان به هێزه ئه‌منییه تایبه‌تییه‌كانی كه‌ركوك.\nكه‌ركوك/11ی نیسانی 2019/ پرۆسه‌ی راده‌ستكردنی 36 به‌ندكراوی عه‌ره‌ب له زیندانه‌كانی سلێمانییه‌وه بۆ ده‌زگا ئه‌منییه‌كانی كه‌ركوك فۆتۆ: راگه‌یاندنی ئۆپه‌راسیۆنی كه‌ركوك\nبه‌پێی زانیارییه‌كانی (كه‌ركوك ناو)، به‌ر له دوو مانگ و نیو برایه‌کى راکان سه‌عید، پارێزگاری كه‌ركوك به‌وه‌كاله‌ت له‌گه‌ڵ 11 که‌سى دیکه له زیندانه‌كانی ئاسایشی سلێمانییه‌وه به هه‌وڵى تاکه‌که‌سى راكان سه‌عید و رێككه‌وتنی له‌گه‌ڵ لێپرسراوانی یه‌كێتی راده‌ستى ده‌زگا ئه‌منییه‌کانى که‌رکوک كرانه‌وه، به‌ڵام ئه‌و پرۆسه‌یه دوور له چاوى راگه‌یاندنه‌کان و ده‌زگا ئه‌منییه‌كان ئه‌نجامدرا.\nراده‌ستكردنه‌وه‌ی ئه‌و 24 به‌ندكراوه‌ی قۆناغی دووه‌م، به ئاماده‌بونى ئیسماعیل حه‌دیدى، راوێژکارى سه‌رۆک کۆماری عیراق و كه‌سایه‌تی دیاری عه‌ره‌ب له كه‌ركوك، ئاراس شێخ جه‌نگی، نوێنه‌ری سه‌رۆك كۆمار و لێپرسراوانی ده‌زگا ئه‌منییه‌كان له نێویاندا سه‌عد حه‌ربیه، فه‌رمانده‌ى ئۆپه‌راسیۆنى که‌رکوک و نوێنه‌رى پارێزگارى که‌رکوک، ئه‌نجامدرا.\nئه‌و به‌ندكراوانه له سه‌رده‌می ده‌سه‌ڵاتی داعش له قه‌زای حه‌ویجه 55كم باشوری خۆرهه‌ڵاتی كه‌ركوك ده‌ستگیركراون، به‌شێكیان له‌کاتى ئاواره‌بونیان له بازگه‌کان یان له‌كه‌مپه‌كانی ئاواره‌یی، ئه‌وه‌ش به‌هۆى نه‌بونى به‌ڵگه‌ى ته‌واو، به‌وته‌ی رمله حه‌مید، ئه‌ندامی ئه‌نجومه‌نی پارێزگا و لیژنه‌ی گه‌ڕان به‌دوای به‌ندكراوانی عه‌ره‌ب.\nئه‌و لیژنه‌یه له دوای روداوه‌كانی 16ی ئۆكتۆبه‌ر دروستبووه، دوای ژماره‌یه‌ك خۆپیشاندانی فراوانی كه‌سوكاری بێسه‌رشوێنان و ده‌ستگیركراوان.\nبه‌ر له هێرشی داعش بۆ عیراق، پێكهاته‌ی عه‌ره‌ب به‌رده‌وام ناوی 400 به‌ندكراویان له كۆبونه‌وه‌كاندا راده‌ستی هه‌ردوو ئاسایشی یه‌كێتیی و پارتی ده‌كرد كه ئه‌وكات باره‌گاكانیان له كه‌ركوك بون و داوای ئازادكردنیان ده‌كردن، هه‌رچه‌نده ئاسایش بونی ئه‌و 400 ناوه‌ی له زیندانه‌كانی خۆیی و هه‌رێمی كوردستان ره‌تده‌كرده‌وه.


ج بو ئافره تى بكى هه ر يا نه رازيه بـــــــــــوج؟\nمن طرف aryan في الأحد سبتمبر 13, 2009 3:13 pm\nئه فه نمونه لسه ر ئافره تان ج بو بكى هه ر يا نه رازيه\nدگه‌ل بکه که‌نی...\nدێ بێژیت تو دره‌والمن دکه‌ی\nدگه‌ل نه‌که که‌نی....\nدێ بێژیت تو چ ژ خۆشیێ نزانی\nڕازی بی لسه‌ر بریارا وێ...\nدێ هزر که‌ت تو یێ بێ هێزی\nڕازی نه‌به لسه‌ر بریارا وێ...\nدێ هزرکه‌ت توو دوێ ناگه‌هی\nخۆ جوان بکه‌ی...\nدێ بێژیت ماته چ شولێت دی نینن\nگرنگیێ بخۆ نه‌ده...\nدێ بێژیت تو که‌سه‌کێ که‌ڤنی\nل ژڤانێ خۆ گیرووبی...\nدێ بێژیت ج تشت ژ چاڤه‌رێکرنێ نه‌خۆشتر نینه\nلێ هه‌که ئه‌و گیرووبیت...\nدێ بێژیت ئه‌ز ل مال گیرووبوم\nگه‌ر به‌رێ خوبده‌یه کچه‌کا دی...\nدێ بێژیت هه‌ر رۆژ تو یێ ب دیف ئێکێ ڤه\nگه‌ر ئێک سه‌حکه‌ته وێ...\nدێ بێژیت ما چیه ، ( موعجبێت ) منن\nگه‌ر ئه‌و باخڤیت...\nحه‌زدکه‌ت گوهداریا وێ بکه‌ی\nگه‌ر گوهداریا وێ بکه‌ی...\nحه‌ز دکه‌ت تو باخڤی\nگه‌له‌ک سه‌ره‌دانا وێ بکه‌ی...\nدێ بێژیت تو بو من دین بوی\nکێم سه‌ره‌دانا وێ بکه‌ی....\nدێ بێژیت چ گرنگیێ بمن ناده‌ی\nعدل سابقا من قبل shaaeb في السبت سبتمبر 26, 2009 2:32 am عدل 1 مرات\nرد: ج بو ئافره تى بكى هه ر يا نه رازيه بـــــــــــوج؟\nمن طرف vinnet_2 في الجمعة سبتمبر 18, 2009 3:45 pm\nسلاف تو راست دبيزى ج بوئافره تى بكى دى بيزت هه ر ياكيمه ده ست خوش سه ركه فتى بى\nمن طرف aryan في الأحد سبتمبر 20, 2009 3:07 pm\nزور سوباس يوته كاك بلند\nنقاط : 51428\nمن طرف zaxo في الخميس سبتمبر 24, 2009 2:01 pm\nسوباسي بوته و بو فى بابه تى جان راست دبيزى هندى بو ئافره تى بكى هه يا نه رازيه با جبكن ؟؟؟؟؟؟؟؟؟\nمن طرف aryan في الثلاثاء أكتوبر 06, 2009 5:20 am\nسوباس بو ته ته كوت با جبكن تو نه شى جبكى هه ما دكه ل هه ره جونكى ئافره ت هه مى خودان هه ستين نازكن و دفيت هه ر جار دياريا بشكيش بكى جونكى وانا كه له ك كه يف ب دياريا ديت و ب تايبه تى كولا و ئه ف وينه بوته يه ديارى كاك شيروان\nمن طرف كافين في الأربعاء أكتوبر 07, 2009 4:35 am\nخيره وه هوسا به ردايه ئافره تئ بس جنينه دئ نوكه به رسفاوه ده م ئه و ئاخفتنيت هين دبيزن دراستن بس هين دزانن بوج دهوسانه؟ جونكي كه له ك كوركيت مخادع تشتيت بسه رئ وان ئيناين و كه له ك ك تشت ييت نيشا جافيت وان داين و جئدبيت وه شي وه ل هنده كا كربيت زبه ر هندئ هين ج بكه ن باور شوه ناكه ن و درازي نابن فيجا عاجز نه بن جونكي هين ئه كه رن!!!!!!\nمن طرف ormany25 في الأربعاء أكتوبر 07, 2009 5:00 am\nده ست خوش برا هه ر ساخ بي\nمن طرف حفيدة الايوبي في الأربعاء أكتوبر 07, 2009 10:12 am\nجنكو ئافره ت نازدارين ونازكين ولازمى زلام باش قدريوا بكرن ووه كى وان بكن جنكو ئافره ت نيفا مجتمعيا و به رو هرده كرنا نيفا ديا\nمن طرف aryan في الجمعة أكتوبر 09, 2009 3:13 pm\nريزو سلاف بوته كافين ئه فه ته خيره تو هوسا توره بوى هه ما يا ماى تو ده مانجى ناراكى و نائيه مه ما ئه م جبكن نه بده ستى مه يه ئافره ت ييت بفى شكلينه و هه ر وه سا ته به حسى كوركا زيك يى كرى به لى ج نينه ئه م لته ناكرن جونكى تو يا تو ره بوى سه ر كه فتى بى\nمن طرف كافين في السبت أكتوبر 10, 2009 4:20 am\nريزو سلاف. من بحسي كوركا بخرابي نه كريه ئه فه راستيا وايه ودفيت هينك فئ راستيئ قبيل بكن وهينك هه مي كورك بزانن ئافره ت نه بفي شكليه ,ئافره ت خودان هه سته كئ جوانه وئه كه ر هين ره فتاره كا جوان دكه ل بكاربينن باوربكه دئ ره فتاريت وئ هوسا دجوان بن وه دخه ونئ شيدا ئه و هزر نه كربيت\nمن طرف aryan في السبت أكتوبر 10, 2009 8:22 am\nده ست خوش سه ر كه فتى بى


سودێكی دیكه‌ی شوشتنی ددان\nڕۆژنامه‌ی ده‌یلی میلی به‌ریتانی ئه‌نجامی توێژینه‌وه‌یه‌كی نوێی بڵاوكردۆته‌وه كه له‌سه‌ر شتنی ده‌م و ددان ئه‌نجامدراوه و ده‌ریخستووه كه به‌رده‌وام پاك ڕاگرتنی ده‌م و ددان, ئه‌گه‌ره‌كانی توشبوون به نه‌خۆشی هه‌وكردنی جومگه‌كان كه‌مده‌كاته‌وه.\nتوێژینه‌وه‌كه چه‌ند پسپۆڕێك له‌زانكۆی لوزفێڵ و قوتابخانه‌ی ددان له ویلایه‌تی كنتاكی ئه‌مریكا ئه‌نجامیانداوه و جۆره په‌یوه‌ندییه‌كیان ئاشكرا كردووه له نێوان نه‌خۆشی هه‌وكردنی جومگه‌كان و ئه‌و به‌كتریایانه‌دا كه هۆكاری توشبونن به نه‌خۆشیه‌كانی پوك و به PAD ناسراون.\nتوێژه‌ره‌كان باس له‌وه ده‌كه‌ن كه ئه‌و به‌كتریایانه، جۆره ئه‌نزیمێك ده‌رده‌ده‌ن و له‌گه‌ڵ پرۆتینێك كارلێك ده‌كه‌ن, پاش ماوه‌یه‌ك ده‌بنه هۆی خورانی كڕكڕاگه‌ی سه‌ر جومگه‌كان, ئه‌مه‌ش هۆكارێكه بۆ توشبوون به نه‌خۆشی هه‌وكردنی جومگه‌كان.\nئه‌و پسپۆڕانه ده‌یانه‌وێت چه‌ند لێكۆڵینه‌وه‌یه‌ك له‌سه‌ر ئه‌م بابه‌ته ئه‌نجام بده‌ن, بۆ زیاتر دڵنیابونه‌وه له په‌یوه‌ندی نێوان ئه‌و نه‌خۆشیه‌كانی پوك و هه‌وكردنی جومگه‌كان.


سێیەكی فەرەنسییەكان پێیان وایە كوتانی منداڵان سەلامەت نییە\nلێكۆڵینەوەیەك، كە دامەزراوەی "گالوپ" ئەنجامیداوە ئەوەی ئاشكرا كردووە، كە ژمارەی ئەو ئەوروپییانەی پێیان وایە كوتانی منداڵەكانیان سەلامەت نییە زیاد دەكات .\nلێكۆڵینەوەكە جەختیكردووەتەوە، ٥٩% ی خەڵكی ئەوروپای رۆژئاوا و ٥٠% خەڵكی ئەوروپای رۆژهەڵات پێیان وایە كوتانەكان سەلامەتن ، لەكاتێكدا ٧٩% خەڵكی هەموو كیشوەرەكانی تر متمانەیان بە كوتانی منداڵەكانیان هەیە .\nوڵاتی فەرەنسا لە پێشەنگی ئەو وڵاتانەن كە خەڵكەكیان گومانیان لە سەلامەتی كوتانەكان هەیە ، بەجۆرێك لە هەر سێ كەس یەك كەس پێیوایە كوتانی منداڵان سەلامەت نییە .\nلەم ماوەیەی دوایی نەخۆشی سورێژە لە گەلێك لە وڵاتان بڵاوبۆوە ، گەلێك لە پسپۆران هۆكاری ئەوەیان بۆئەوە گیرایەوە كە دایكان و باوكان گومانیان لە كوتانی منداڵەكانیان هەیە .\nگەلێك لە چالاكان و گرووپی بەرهەڵستكاری كوتانی منداڵان بیردۆزەیەك بڵاو دەكەنەوە كە هۆشداری دەدات لە كوتانی منداڵان و دەڵێن هۆكاری بڵاوبوونەوەی گەلێك نەخۆشییە وەك ئۆتیزمە ، ئەوە لەكاتێكدا پزیشكان ئەوە رەتدەكەنەوە.


:: PM:02:26:07/03/2021 \nله‌گه‌ڵ بڵاوبوونه‌وه‌ی ڤایرۆسی كۆرۆنا به هه‌موو دنیا، له كۆتایی 2019وه تا ئێسته كه خه‌ڵكێكی زۆر به‌هۆی ئه‌و نه‌خۆشییه‌وه له‌ناوچوون، شتی سه‌یروسه‌مه‌ره له‌ناو خه‌ڵكدا ده‌كه‌ونه به‌رچاو، پێگه‌ی "عه‌ره‌بیه" سێ وێنه‌ی سه‌یروسه‌مه‌ره‌ی بڵاو كردووه‌ته‌وه كه به وێنه‌كانی قۆناغی كۆرۆنا ناوی بردوون.\nڤایرۆسی كۆرۆنا مه‌ترسییه‌كی گه‌وره‌ی له‌ناو خه‌ڵكدا دروست كردووه، كه‌ناسێكی زۆر هه‌ن به‌هۆی ترسیانه‌وه، به‌جۆرێك خۆیان له نه‌خۆشییه‌كه ده‌پارێزن، مایه‌ی پێكه‌نین یان دڵ پێسووتانه، هه‌ندێكی تریش گاڵته به نه‌خۆشییه‌كه ده‌كه‌ن و بڕوایان پێ نییه و وه‌ك نه‌خۆشییه‌كی ئاسایی ته‌ماشای ده‌كه‌ن، بۆ ئه‌وه‌یش گاڵته‌ئامێزانه هه‌ڵسوكه‌وتی له‌گه‌ڵ ده‌كه‌ن.\nبه‌پێی ئه‌و ئامارانه‌ی بڵاو بوونه‌ته‌وه، تا ئێسته زیاتر له 116 ملیۆن و 29 هه‌زار كه‌س تووشی ڤایرۆسه‌كه بوون، دوو ملیۆن و 710 هه‌زاریش به‌هۆیه‌وه گیانیان له ده‌ست داوه. نه‌خۆشییه‌كه‌یش له‌ناو 210 وڵاتی دنیا بڵاو بووه‌ته‌وه.\nبه‌پێی ئه‌و وێنانه‌ی له تۆڕه‌كانی كۆمه‌ڵایه‌تی له قۆناغی كۆرۆنا تا ئێسته بڵاو بوونه‌ته‌وه، وێنه‌كان گه‌لێ زۆرن، به‌ڵام پێگه‌ی "عه‌ره‌بیه" ئه‌و سێ وێنه‌یه‌ی بڵاو كردووه‌ته‌وه كه "وشه"یش پێی جوان دووباره بڵاویان بكاته‌وه.


خولی پلە یەکی تورکیا - کۆنیاسپۆر vs گاڵاتەسەرای - Soccer - Yariga - Results, fixtures, tables and statistics\nسیڤاسسپۆر vs. قەیسەری ئێرجییسپۆر فەنارباخچە vs. سیڤاسسپۆر ئیستانبوڵ بی بی vs. Balıkesirspor ئەخیسار بەلەدیە سپۆر vs. گێنچلێربیرلیگی قاسم پاشا vs. ئیسکیشەهرسپۆر کولوبو کۆنیاسپۆر vs. گاڵاتەسەرای کارابوکسپۆر vs. بورساسپۆر مێرسین ئیدمانیوردو vs. قەیسەری ئێرجییسپۆر گازیانتێسپۆر vs. بێشکتاش ترابزۆنسپۆر vs. ڕیزێسپۆر\nکۆنیاسپۆر vs گاڵاتەسەرای 0-5\n16' یو.بۆڵوت (G)\n23' ئێـ.چۆلاک (G)\n37' بوڕاک یەڵماز (G)\n58' بوڕاک یەڵماز (G)\n62' حـ.ئاڵتینتۆپ (G)\n5 S. Ay 25'\n80 U. İnceman 42'\n99 H. Kabze 19'\n1 ف. موسلێرا گ\n3 فێلیپ میلۆ\n8 س. ئینان\n9 یو.بۆڵوت 16'\n17 بوڕاک یەڵماز 37' 58'\n26 س. کایا\n52 ئێـ.چۆلاک 23'\n55 س. سارۆگلۆ\nڕاهێنەر: H. Hamzaoğlu\n11 گ. تۆری بۆ T. Ünlü 60'\n30 Djalma بۆ د.ڕانگیلۆڤ 46'\n38 S. Bolat گ\n4 حـ.ئاڵتینتۆپ بۆ ئێـ.چۆلاک 59' 62'\n22 هـ. باڵتا بۆ س. کایا 73'\n23 Y. Öztekin بۆ یو.بۆڵوت 69'\n24/02/19 SÜL گاڵاتەسەرای 1 - 0 ئەخیسار بەلەدیە سپۆر بینینی ڕووداوەکان زانیاری زیاتر لەسەر ئەم یارییە\n27/02/19 CUP Hatayspor 4 - 2 گاڵاتەسەرای بینینی ڕووداوەکان زانیاری زیاتر لەسەر ئەم یارییە\n03/03/19 SÜL BB Erzurumspor 1 - 1 گاڵاتەسەرای بینینی ڕووداوەکان زانیاری زیاتر لەسەر ئەم یارییە\n11/03/19 SÜL گاڵاتەسەرای 5 - 0 ئانتالیاسپۆر بینینی ڕووداوەکان زانیاری زیاتر لەسەر ئەم یارییە\n17/03/19 SÜL بورساسپۆر 2 - 3 گاڵاتەسەرای بینینی ڕووداوەکان زانیاری زیاتر لەسەر ئەم یارییە\n24/03/19 CLF گاڵاتەسەرای 10 : 00 Ümraniyespor زانیاری زیاتر لەسەر ئەم یارییە\n02/04/19 CUP گاڵاتەسەرای - Yeni Malatyaspor زانیاری زیاتر لەسەر ئەم یارییە\n06/04/19 SÜL گاڵاتەسەرای 18 : 00 Yeni Malatyaspor زانیاری زیاتر لەسەر ئەم یارییە\n14/04/19 SÜL فەنارباخچە 18 : 00 گاڵاتەسەرای زانیاری زیاتر لەسەر ئەم یارییە\n20/04/19 SÜL گاڵاتەسەرای 18 : 00 قەیسەریسپۆر زانیاری زیاتر لەسەر ئەم یارییە


نێچیرڤان بارزانی، سه‌رۆكى هه‌رێمى كوردستان پەيامێكى بڵاوكردەوە و دەڵێت، ده‌بێت هه‌موو لايه‌ك تواناكانیان يه‌ك بخه‌ن و پێكه‌وه كار بكه‌ن بۆ چاره‌سه‌ركردن و تێپه‌ڕاندنى قه‌یران و گرفته‌كان.\nسەرۆکی هەرێمی کوردستان لەپەيامەكەيدا كە بەهۆى جەژنى قوربانى پيرۆزەوە بڵاويكردوەتەوە، دواى جەژنە پيرۆزە لە هەموو چين و توێژەكان ئاماژەى بەوەداوە: "هیوادارم جه‌ژن بكه‌ینه ده‌رفه‌تی قووڵكردنه‌وه‌ی زياترى گیانی لێبورده‌یی، ته‌بايى و پێكه‌وه‌یى پێكهاته ئايينى و نه‌ته‌وه‌يييه‌كانى كوردستان، هه‌وڵه‌كانی هه‌موو لایه‌كيشمان بۆ نه‌هێشتنی ناكۆكییه‌كان بگاته سه‌ركه‌وتنی یه‌كجاری."\nتەئكيديشى كردوەتەوە: "كوردستانيان دڵنیا ده‌كه‌مه‌وه له‌م پێناوه‌دا به‌رده‌وام ده‌بين و ده‌بێت هه‌موو لايه‌ك تواناكانمان يه‌ك بخه‌ين و پێكه‌وه كار بكه‌ين بۆ چاره‌سه‌ركردن و تێپه‌ڕاندنى قه‌یران و گرفته‌كان و مسۆگه‌ركردنى ماف و شایسته ده‌ستوورییه‌كان و پاراستنى پێگه و قه‌واره‌ی هه‌رێمى كوردستان.\nسەرۆكى هەرێم باسى لەوەشكردوە: " به ڕێز و پێزانینێكی زۆره‌وه له خۆڕاگری و پشوودرێژيی کوردستانيان ده‌ڕوانم كه به‌هۆى په‌تاى ڤايرۆسى كۆرۆنا و لێكه‌وته ئابوورييه‌كانييه‌وه، به‌رگه‌ى قه‌يران و سه‌ختييه‌كان ده‌گرن، هیوادارم جه‌ژنه‌كانی داهاتومان له خۆشی و ئاسوده‌ییدا بگێڕین، سه‌ختييه‌كانمان تێپه‌ڕاندبێت و ئاسۆیه‌كی گه‌ش به ڕووی كوردستاندا كرابێته‌وه، هه‌روه‌ها داواكارم هه‌مووان ڕه‌چاوى ڕێكاره ته‌ندروستييه‌كان و خۆپارێزى بكه‌ن."\nلە چێشتخانەیەکی چین دەبێت پێش خواردن خۆت بکێشی\n2020.08.16 - 08:37\nليژنەى هاوڕێيەتى پەرلەمانيى عێراقى - توركى: ئەنقەرە هەموو هاوڕێكانى لەدەست دەدات\n2020.08.13 - 08:42\n2020.08.05 - 09:58


پارتی | PUK CENTRAL COUNCIL\nنوێترین زانیاری لەبارەی پێكهێنانی ئەنجومەنی پارێزگای هەڵەبجە\nچوار شه‌ممه, ئایار 20, 2015 4:33 pm پارتە سیاسییەکان 0\nیەکێتی بەیەکجاری وەڵامی پارتی دایەوە یەکێتی ناوی سێ کاندید بۆ پۆستی قائیمقامی ھەڵەبجە ڕەوانەی ئەنجومەنی وەزیران دەکات و ژمارەی کورسیەکانیشی لەئەنجومەنی پارێزگاکە زیاد دەکات. ئەگەرچی پێشتر پارتی دیموکراتی کوردستان داوای پۆستی قائیمقامی ھەڵەبجەی دەکرد، بەڵام لەنوێترین پێشھاتدا، یەکێتی نیشتمانی کوردستان ناوی سێ …\nگۆران: پارتی رێگربووە لە جێبەجێکردنی بەشێک لەو پاکێجی چاکسازییەی پێشکەشمان کردبوو\nسێ شه‌ممه, ئایار 19, 2015 5:10 pm پارتە سیاسییەکان 0\nئەندامێکی فراکسیۆنی گۆڕان لە پەرلەمانی کوردستان وەڵامی جێگری سەرۆکی پەرلەمان دەداتەوە و رایدەگەینێت، مەرج نییە کەسانی بە ئەزموون بۆ کاری باش ئەزموونەکەیان بەکارھێنابێت، دەشڵێت:” پارتی رێگربووە لە جێبەجێکردنی بەشێک لەو پاکێجی چاکسازییەی پێشکەشمان کردبوو”. جەعفەر ئیبراھیم جێگری سەرۆکی پەرلەمانی کوردستان …


ئامانج بابانی - ویکیپیدیا، ئینسایکڵۆپیدیای ئازاد\nئامانج محەممەد نووری\n(١٩٧٩-0٨-٢٥) ٢٥ی ئابی ١٩٧٩\n١٦ی تشرینی یەکەمی ٢٠١٩(٢٠١٩-10-١٦) (٤٠ ساڵ ژیاوە)\nلانە محەممەد ساڵح\nئامانج بابانی (لەدایکبووی ٢٥ی ئابی ١٩٧٩–مردووی ١٦ی تشرینی یەکەمی ٢٠١٩) ڕۆژنامەوانێکی کورد بوو. وەک پێشکەشکار لە کەناڵی ئێن ئاڕ تی کاری دەکرد. لە شەوی ١٦ی تشرینی یەکەمی ٢٠١٩ لەگەڵ ھاوسەر و منداڵە تەمەن پێنج ساڵانەکەی لە ڕووداوێکی نادیاردا کوژران. پۆلیسی سلێمانی لە کۆنگرەیەکی ڕۆژنامەوانیدا ئامانج بابانی بە بکوژی خۆی و خێزانەکەی دانا.\n^ "سياسةجدل بالعراق.. هل قُتل أم انتحر إعلامي كردي وعائلته؟ 17/10/2019 الجزيرة.نت". Archived from the original on ١٨ی تشرینی یەکەمی ٢٠١٩. Unknown parameter |ڕێکەوتی بەدەستھێنان= ignored (help); More than one of |ناونیشان= and |title= specified (help); Check date values in: |ڕێکەوتی ئەرشیڤ= (help)\n^ "جريمة بـ60 رصاصة.. مقتل صحفيين كرديين ورضيعهما في السليمانيةl 17 أكتوبر 2019 - 12:20 بتوقيت أبوظبي سكاي ميوز عربية". Archived from the original on ٢١ی تشرینی یەکەمی ٢٠١٩. Unknown parameter |ڕێکەوتی بەدەستھێنان= ignored (help); More than one of |ناونیشان= and |title= specified (help); Check date values in: |ڕێکەوتی ئەرشیڤ= (help)\n^ پۆلیسی سلێمانی ڤیدیۆی ساتی گیان لە دەستدانی ئامانج بابانی و خێزانەکەی بڵاوکردەوە، ماڵپەڕی کەی ئێن ئێن، ١٣ی تشرینی دووەمی ٢٠١٩ بڵاوکراوەتەوە.\n^ کەیسی ئامانج بابانی و لانە محەممەد داخرا.. وردەکارییەکەی بخوێنەوە، ماڵپەڕی ناس کورد، ٢٨ی کانوونی دووەمی ٢٠٢٠ بڵاوکراوەتەوە.\n^ دادگای تێھەڵچونەوەی سلێمانی لەبارەی دۆسیەکەی ئامانج بابانی وەڵامی بەڵگەی تاوانی ھەرێم دەداتەوە، ماڵپەڕی ئاوێنە، ٦ی شووباتی ٢٠٢٠ بڵاوکراوەتەوە.\nوەرگیراو لە «https://ckb.wikipedia.org/w/index.php?title=ئامانج_بابانی&oldid=895741»\nئەم پەڕەیە دواجار لە ٢٠:٣٦ی ٢٨ی کانوونی دووەمی ٢٠٢٢ نوێ کراوەتەوە.


بەڤیدیۆ، شایەتحاڵێك تازەترین زانیاری لەسەر ئەنفالەكان دەدركێنێت\nچاوەڕوان دەكرێت تاكو چەندین ساڵی تر، بەردەوام بەڵگەو گەواهی تر دەربكەون، ئەركی دەزگا جیاجیاكانی كوردستانە، ئەو بەڵگانە دۆكیۆمێنت بكەن. لەم میانەیەدا چاوی كورد تازەترین گەواهیدانی ئەم ئەفسەرە بڵاو دەكاتەوە.\nپرۆسەی بەدناوی ئەنفال، ترۆپكی هەمەجیەتی داگیركەران بوو لەدژی نەتەوەی كورد، ئامانج لێی قڕكردنی كوردبوو. لەبەر گەورەیی ئەو تاوانە، تاكو ئیستا نەتوانراوە هەموو گۆشەكانی دیكۆمێنت بكرێن.\nلەپاش تێپەڕینی چەند دەیەیەك بەسەر پرۆسەی بەدناوی ئەنفالدا، كەتیایدا دەوڵەتی داگیركەری ئیراق جینۆسایدی گەلی كوردی كرد، لەئیستادا یەكێك لەو ئەفسەرانەی كە خۆی لەو پرۆسەیەدابووەو، بەچاوی خۆی ڕووداوەكانی بینیوە، هاتۆتە دەنگ و نهێنی پرۆسەكە ئاشكرا دەكات.\nچاوەڕوان دەكرێت تاكو دەیان ساڵی تر، بەردەوام زانیاری نوێ لەسەر گۆشە تاریكەكانی ئەو پرۆسە تۆقێنەرە ئاشكرا بكرێن. چاوی كورد بە ئەركی خۆی زانی كاری "ژێرنوسی كوردی" بۆ گەواهیدانەكەی ئەو ئەفسەرە عەرەبە بكات و، بیخاتە بەردەم خەڵك و حكومەتی كوردستان.\nئه‌م بابه‌ته 1667 جار خوێنراوه‌ته‌وه


March 4, 2018 - 11:31 PM کۆدی هه واڵ : 884448 سه ر چاوه : ئاژانسی مێهر Link:\nبە ڕاپۆرتی ئاژانسی هەواڵی مێهر، وتەکانی ڕێبەری باڵای شۆڕشی ئیسلامی لە دیدار لەگەڵ مامۆستایان و بلیمەتانی زانکۆی پیشە یی شەریف ئەمڕۆ لە فستیڤاڵێکی ئەم زانکۆیە خوێندرایەوە.\nدەقی لێدوانەکانی ڕێبەری باڵای ئێران:\nوەک چۆن پەنجەرەیەک بەڕووی باغێکدا دەکرێتەوە، ئامادە بوونی ئێوەش وەک ئەمە دڵی ئێمەی ڕوون کردەوە. هەم هەوایەکی تازەی بە ئێمەدا و هەم خوا شوکر دەکەم کە وڵاتی ئێمە لاوانی باشی وەک ئێوەی هەیە. ئێوەش دەبێت شوکرانەبژێری خوای گەورە بن کە تاکوو ئەم ئاستە توانی بیر و هزر و لێهاتوویی باشی بە ئێوە بەخشییوە کە خزمەت بەم وڵاتە بکەن.\nئەوەی من جەختی لەسەر دەکەم هەوڵێکی زانستییە کە نابێت لە زانکۆکان ڕابوەستێت. ئێوە هەمووتان میدالیای زانستیتان گرتووە کە زۆر جێگەی دڵخۆشییە، بەڵام بایەخی دەروونی ئەم میدالیایە لە بایەخی ئاسایی و ماڵییەکەی یەکجار زیاترە. ئەوە زانست و لێهاتووی ئێوەیە کە هەرگیز تەواو بوونی نییە و ئەمەیە کە گرنگی هەیە.\nبابەتی گرنگی دیکە ئەوەیە کە ئێمە دەبێت بزانین ئەمەیە کە ئەو شتەی دەبێتە هۆی سەربەرزیی و پێشکەوتی وڵاتی ئێمە دواتر بۆ وڵاتانی ئیسلامی دیکەش سەر ڕێژ دەکات. ئەوەش پێبەند بوون بە ئامانجەکان و خەونەکانە، ئەگەر ئەم پێبەند بوونە نەبێت سەرکەوتنیش بە دەست نایەت، بێ خەون و ئامانج پێشکەوتنیش هیچ بایەخێکی نییە.\nلەمڕۆدا لە ڕۆژئاوا نوقسانی و بۆشایی نێوان چینەکان کۆمەڵگاکانی ئەوانی بەلاڕێدا بردووە، دەیان لادانی ئەخلاقی و زانستیان هەیە. ئەمەش باسی دەکەم لە سەر دژبەری من نییە ئەمە لە لایەن خودی زانایانی ئەم وڵاتانەوە وەک مەترسی گەورە باسی کراوە. دەمارگرژی، گەندەڵی ئەخلاقی و سست بوونی بنەماڵەکان لە وڵاتی وەک ئەمریکا بە ڕوونی دەبینرێت و بووەتە کێشە بۆیان.\nبڕوانن لەمڕۆدا کوشتنی خەڵک بە دەستی خۆیان، نەک پۆلیس ئەمەش خۆی کێشەیەکی دیکەیە، بووتە قەیرانێکی گەورە بۆ ئەمریکا. هەموویان لەم بابەتە تووڕەن بەڵام کەس توانی نییە ئەم قەیرانە لە خودی ئەمریکا چارەسەر بکات. چارەسەر کردنی ئەوەیە چەک قەدەغە بکرێت، ئەمەش ئەنجام نابێت چون کەس ناتوانێت دژی کۆمپانیاکانی چەک دروست کردن لە ئەمریکا بوەستێتەوە، هەموو ئەمەش بە هۆی ئەوەیە لەم وڵاتە خەون و ئامانج نەماوە و پارە شوێنی هەموویانی گرتووەتەوە. واتا گرووپێکی مافیایی دەستی بەسەر ئەم وڵاتەدا گرتووە و کەس ناتوانێت دژیان هەنگاو هەڵبگرێت.\nبەڵام جێگەی خۆشحاڵییە کە لە وڵاتی ئێمە ئەم کێشانە بوونی نییە و لاوانی وڵاتی ئێمە بە ئەخلاقن و ئامانج و خەونی بەرزی ئینسانیان هەیە، بەرپرسان دەبێت لە هەڵبژاردنی بەڕێوەبەرانی وڵات ئەم شتانە لەبەر چاو بگرن. ڕای وایە بەو ئەخلاقی و بەلاڕێدا چون لە شتی زۆر وردەوە دەست پێ دەکات بەڵام درێژەی بێت کاریگەری خراپی دەبێت. کەسانێک کە کاری گەورەیان لەم وڵاتە کردووە یان شۆڕشگێڕ بوون یان دژی داگیرکاری ڕژیمی سەدام وەستانەوە، هەر بۆیە من بەردەوام ئاماژە دەکەم کە یادی ئەم کەسانە بەرز ڕابگیردرێت تاکوو کاریگەری باشی ئەمانە بە سەر لاوانی ئێمەوە بمێنێتەوە.\nهەموو ئەم سەرکەوتنانەی لە دوای شۆڕشەوە بوومانە بە هۆی خۆڕاگری و ڕاوەستانی باڵا و باش بووە، ئەوانەی ڕۆژێک وان و ڕۆژێکی دیکە جورێکی دیکەن و هەر تلە تل ئەخۆن، بێ گومان ناتوانن ڕێگەی ڕاست و درووست برنە بەر. لەمانە دەبێت خۆمان بپارێزین. کەواتە خۆێندنی بەردەوام و شۆڕشگێڕ بوون و بەردەوام لە گۆڕەپانەکەدا بوون کاریگەری ئەرێنی بە سەر داهاتووی وڵاتی ئێمەوە دەبێت.\nبزوتنەوەی خوێندکاران دوو جۆر مانا دەکرێت: یەکێک ئەوەیە خوێندکار دژی هەموو ئامانج و خەون و ئارمانەکان بوەستێتەوە. یەکێک ئەەیە لە خزمەتی ئامانج و خەونەکان بێت، بە هەنگاوی کردەوەیی و جیهادی. جیهاد خۆ هەمیشە بە مانای شمشێرکێشان نییە کە لە چەپ و ڕاستی ئەم و ئەو بکێشرێت، جیهاد یانی ماندوو نەبوون و دروست بیرکردنەوە، یانی بە بیر و هزری دروست رێگا هەڵبژێردرێت و ئیمانمان پێی هەبێت و سەرەڕای هەموو سەختی و ئاستەنگەکانی ئەنجامی بدرێت. ئەمە بە مانای جیهادی کار کردنە.\nهیوادارم خوای گەورە یارمەتی سەرکەوتنی هەمووتان بدات.


ئاماری تەڵاق لە رۆژهەڵاتی كوردستان بەردەوام لە حاڵی بەرزبوونەوەدایە – زاگرۆس پۆست\nماڵەوە / کوردستان / ئاماری تەڵاق لە رۆژهەڵاتی كوردستان بەردەوام لە حاڵی بەرزبوونەوەدایە\nئاماری تەڵاق لە رۆژهەڵاتی كوردستان بەردەوام لە حاڵی بەرزبوونەوەدایە\nشه‌ممه 11 نیسان 2015\tکوردستان, کۆمەڵایەتی, هەواڵ 113 جار خوێنراوه‌ته‌وه\nلەم ساڵانەی دواییدا بە بەردەوامی رێژەی حاڵەتكانی جیابوونەوەی ژن و مێرد لە یەك واتە (تەڵاق) لە رۆژهەڵاتی كوردستان بە بەردەوامی لە حاڵی بەرزبوونەوەدا بووە.\nبە پێی ئاماری ناوەندی تۆماركردنی باری كەسێتی، بە بەراورد لەگەڵ ساڵی رابردوو لە پارێزگای ورمێ 16% ، سنە 4%، كرماشان 14% و ئیلام 12% ئاماری تەڵاق بەرزبوونەوەی بەخۆیەوە بینیوە .\nبەپێی نوێترین ئاماری ناوەندی تۆماركردنی باری كەسێتی شاری سەردەشت لە پارێزگای ورمێ تەنیا لەو شارەدا 32% ئاماری تەڵاق بەرزبوونەوەی بەخۆیەوە بینیوە ، بەپێی هەندێك سەرچاوەی نافەرمیش لە شاری سەقزی پارێزگای سنە ئاماری بەرزبوونەوەی رێژەی تەڵاق 130% بووە.\nبەرزبوونەوەی ئاماری تەڵاق، لە رووانگەی هەندێك چالاكوانەوە نەرێنی نییە، بەڵكو بە زەرورەتی قوناخی وەرچەرخان بەرەو مۆدێرنیتەی دەزانن، ئەگەرچی پێیان وایە ئاسەوارەكانی تەڵاق زۆربەی كات نەرێنییە.\nبە باوەڕی بەرپرسانی حكومی سەرەكیترین هۆكاری بەرزبوونەوەی ئاماری تەڵاق ، كە ژیانی هاوبەش بەرەو باریكە رێی تەڵاق دەبەن ، بەرزبوونەوەی ئاستی چاوەڕوانی بێكاری و پرسی ماددە هۆشبەرەكانن.


فاروق حه‌جی مسته‌فا 13/01/2021 - 14:59 وتار\n"حوكمڕانیی هۆشمه‌ند" ته‌نیا له كارگێڕییه‌كی باشدا قه‌تیس نابێت، یان ئه‌وه‌ی "چاودێریی كاری حكوومه‌ت" بكرێت، یان "شه‌ڕی دژ به گه‌نده‌ڵی" بكرێت، یان ته‌نیا بابه‌تی به‌شداری و هاوبه‌شیكردن بێت.. بابه‌ته‌كه زۆر به‌ولاوه‌تر و قووڵتره.\nسه‌یریش نییه، هه‌ر حكوومه‌تێك كاتێك چالاكییه‌كانی به‌ره‌و وه‌به‌رهێنان هه‌نگاو ده‌نێن، ئه‌وه ته‌نیا به‌رهه‌م و كاڵای ناوخۆیه و ده‌یكات به وه‌به‌رهێنانی نیشتیمانی، وڵات و خه‌ڵكیش له‌ژێر هه‌ژموونی به‌رهه‌م یان كاڵای ده‌ره‌كی ده‌رده‌كات، وێڕای ئه‌وه‌ی بابه‌تی "حوكمڕانیی هۆشمه‌ند" هه‌ر وه‌ك شێوه بابه‌تێكی به‌تاڵی دوور له ناوهڕۆكی كرده‌نی ده‌مێنێته‌وه.\nپه‌نابردن بۆ وه‌به‌رهێنان له كۆمه‌ڵ و ده‌رامه‌ته‌كه‌ی، پاشان چاوبڕین له خواست و ویستی، نه‌ك مه‌رجی ده‌سه‌ڵاتداری به‌دی ده‌هێنێت، به‌ڵكوو مه‌رجی "خۆشگوزه‌رانی"ش به‌ده‌ست ده‌هێنێت، چونكه ده‌مانخاته به‌رده‌م رێڕه‌وی گشتی:\n- رێكخستنی ئه‌رك و فه‌رمان، له ئاستی كۆمه‌ڵ و له ئاستی داموده‌زگاكان، ئه‌مه‌ش رێژه‌ی بێكاری كه‌م ده‌كاته‌وه، ده‌رفه‌تی كاری دوور له كاری فه‌رمانبه‌ری به‌ره‌و بازنه‌ی ده‌رفه‌تی كاری نێو كۆمه‌ڵ، كار و فه‌رمانی سه‌رووی "پێشكه‌شكردنی خزمه‌ت" دێته پێش، به‌م جۆره كۆمه‌ڵ خۆی ده‌بێته خاوه‌نی كار و فه‌رمانبه‌ری، هه‌روه‌ها خۆشی ده‌بێته به‌ڕێوه‌به‌ری لەڕێی تێپه‌ڕاندنی به‌رژه‌وه‌ندیی تایبه‌ت له‌ناو هه‌ناوی به‌رژه‌وه‌ندیی گشتییه‌وه، واته لەڕێی پشتیوانیكردن له ئابووری و خزمه‌تی نیشتیمانی.\nژینگه‌ی وه‌به‌رهێنان له ده‌رامه‌تی كۆمه‌ڵ و جڤاك، به بیركردنه‌وه له به‌رژه‌وه‌ندیی ئه‌و لەڕێی رێخۆشكردن بۆ ئه‌وه‌ی خۆی ببێته خاوه‌نی كار و وه‌به‌رهێنان له ده‌رامه‌ته‌كان (تواناكانی، خاكه‌كه‌ی، ئه‌زموونی له بواری كشتوكاڵ و پیشه‌سازی و پیشه‌ی دیكه)، ئه‌مه ژینگه‌یه‌كه مه‌رجی حوكمڕانیی هۆشمه‌ند به‌دی ده‌هێنێت.\n-كۆمه‌ڵ به‌شدار بێت له دامه‌زراندنی پرۆژه‌ی نیشتیمانی، هه‌ر له سوودوه‌رگرتن له خاك و ده‌رامه‌ته‌وه تا ده‌گاته باشكردنی په‌روه‌رده و فێركردن و توێژینه‌وه‌ی زانستی.. هتد.\nحوكمڕانیی هۆشمه‌ند دوورتر له كاراكردنی دامه‌زراوه‌كانی كارگێڕی ده‌ڕوات، تا ئه‌ندازه‌ی ئه‌وه‌ی كۆمه‌ڵ به‌شدار بێت، به واتای ئه‌وه‌ی نه‌ك رێكخستنی گرفتی په‌یوه‌ندیی نێوان كۆمه‌ڵ و حكوومه‌ت، به‌ڵكوو به رێكخستنی ره‌وشی كۆمه‌ڵ و داهاتیدا قووڵ ده‌بێته‌وه، هێنده نابات مه‌رجی ده‌رفه‌تی كار، به‌رهه‌م به‌دی ده‌هێنێت، ئه‌مه‌ش له‌گه‌ڵ ده‌ستپێكردنی حكوومه‌تی كوردستاندا هه‌ستی پێ كرا.\nحكوومه‌ت به وه‌به‌هێنان له ده‌رامه‌تی نیشتیمانی ده‌ستی پێ كرد، كه خۆی له پشتگیریكردن له كشتوكاڵ و وه‌به‌رهێنانی زه‌وی و كاراكردنی به‌رهه‌می نیشتیمانیدا نواند، كاتێك (بۆ نموونه) هاوبه‌شایه‌تیی له‌گه‌ڵ هۆڵندا كرد، ئه‌مه‌ی به كردار پیاده كرد، بۆ ئه‌وه‌ی سوود له ئه‌زموون و شاره‌زایی ئه‌ورووپا وه‌ربگیرێت له‌پێناو گه‌شه‌پێدانی كشتوكاڵی ناوخۆ، تا ده‌گاته رێكخستنی سیسته‌می باج.\nبا ئه‌وه‌شمان له‌بیر نه‌چێت كه كرداری هاوسه‌نگیی باج مه‌رجی به‌شداریكردنی كرداره‌كی له كاری نیشتیمانیدا به‌دی ده‌هێنێت، ئه‌مه‌ش بۆ ژیانی ده‌وڵه‌ت و كۆمه‌ڵ گرنگه.\nحوكمڕانیی هۆشمه‌ند "زاراوه‌یه‌كی" تازه‌ی جیهانی سیاسه‌ت نییه، به‌ڵكوو شتی تازه قه‌باره‌ی ئه‌و ئاسته‌نگانه نوێیانه‌ن، كه له هه‌ر هه‌لومه‌رجێكدا دێنه پێش، هه‌ر جاره‌ی سه‌ركرده یان سه‌رۆك حكوومه‌تێك چاوی له‌وه ده‌بێت كه ده‌سه‌ڵاته‌كه‌ی به "حوكمڕانیی هۆشمه‌ند" په‌سن بدرێت، هه‌ر زوو رووبه‌ڕووی كۆمه‌ڵێك ئاسته‌نگ ده‌بێته‌وه.\nئه‌و ئاسته‌نگانه‌ی دێنه پێش خواسته‌وه، له‌و ئاسته‌نگانه جودان كه دێنه پێش بواری دیكه‌وه.\nله بابه‌تی ده‌سه‌ڵاتدا ئاسته‌نگی ناوخۆ و ده‌ره‌كی دێنه پێش، ته‌نانه‌ت له‌نێو تیمی حوكمڕانیشدا ئاسته‌نگ هه‌ن، ئیدی به‌م جۆره. ئه‌و ئاسته‌نگانه‌ش هێنده نابات ده‌بنه له‌مپه‌ری گه‌وره، پێوه‌ری به‌رژه‌وه‌ندیی باڵاده‌ست ده‌بێت، بۆیه ئاسان نییه كارگێڕی له ته‌رازوو بدرێت، گه‌لێك جار هیوا نابه‌كام ده‌بێت، چاكسازییش یه‌ك هه‌نگاو ناچێته پێش.\nماوه‌ته‌وه بڵێین، ئه‌مه ئه‌وه ناگه‌یه‌نێت كه به‌رهه‌می "حوكمڕانیی هۆشمه‌ند" به رۆژێك دێته ده‌ست، سیمای ئه‌م جۆره حوكمڕانییه‌ش به شه‌و و رۆژێك ده‌رناكه‌وێت، هۆیه‌كه‌ش ئه‌وه‌یه كه "حوكمڕانیی هۆشمه‌ند" كرده‌یه‌كی كه‌ڵه‌كه‌بوون و چوونه سه‌ریه‌كه، تا ئه‌وه‌ی پێگه و پایه‌ی ده‌وڵه‌ت به‌هێز ده‌بێت، ئه‌م ئه‌ركه‌ش ئێمه وه‌ك كۆمه‌ڵ ده‌خاته به‌رده‌م به‌رپرسایه‌تی، بۆ ئه‌وه‌ی به‌هێز بمێنیته‌وه.


تورکیا برادۆست دەکاته سەربازگە |\nHome سەرەکی تورکیا برادۆست دەکاته سەربازگە\non: ئه‌یلول 26, 2018 In: سەرەکی, هەواڵ\nزیاتر لە ١٠٠ گوند چۆڵ کراون\nتورکیا بە هۆی هێرشی فڕۆکەجەنگییەکان و بەزاندنی سنوورەکانی هەرێم و دانانی سەربازگە و چەکی قوورس، ناوچەی برادۆستی کردووە بە سەربازگە و تا ئێستاش زیاتر لە ١٠٠ گوندی ئەو ناوچەیە لەبەر مەترسیی لەسەریان چۆڵیان کردووە و زیاتر لە هەزار ماڵیش ماڵەکانیان جێهێشتووە.\nتەنها لە هەشت مانگی سەرەتای ئەمساڵدا فڕۆکەجەنگییەکانی تورکیا ١٢٠ جار بۆردوومانی ناوچە سنوورییەکانی برادۆستیان کردووە و پێشتریش نزیکەی ٣ هەزار سەربازیان لەو سنوورانە جێگیر کردبوو و دەیان بنکەی سەربازیشیان لەو ناوچانە درووست کردووە، ئەوەش وای کردووە زیاتر لە ١٠٠ گوندی برادۆست چۆڵ بکرێن و زیاتر لە هەزار خێزانیش ماڵوموڵک و مەڕوماڵات و کشتوکاڵیان بەجێ بهێڵن.\nلوقمان حاجی وسوو، ڕیشسپی له گوندی به‌رمیزه‌ی ناوچه‌ی سیده‌كان به ״ئاژانس״ی وت: ״به‌شێكی زۆری ناوچه‌كانی ئێمه چۆڵ كراون، چونكه به‌رده‌وام بۆردومان ده‌كرێن، ئێستاش سوپای توركیای لێیه ڕێگه به خه‌ڵكی ناده‌ن نزیكی ئه‌و شوێنانه ببنه‌وه.״\nئه‌و هاووڵاتییه باس له‌وه ده‌كات، له ڕابردوودا حكومه‌ت و پارتیان ئاگادار كردووه‌ته‌وه كه ناكرێت ژیانیان به‌و جۆره به ڕێ بكه‌ن كه خاوه‌نی مه‌ڕوماڵاتێكی زۆرن، به‌ڵام وه‌ك خۆی ده‌یڵێت، وه‌ڵامی لایه‌نه په‌یوه‌ندییداره‌كان ئه‌وه بووه نزیك نه‌بنه‌وه له ناوچه شاخاوییه‌كان و خۆیان بپارێزن.\nناوچه سنورییه‌كانی هه‌رێمی كوردستان له حاجی ئۆمه‌رانه‌وه به درێژایی سنووره‌كان تاكو ئامێدی و ئاكرێ به بیانووی بوونی پاره‌گاكانی په‌كه‌كه و حزبه‌كانی ڕۆژهه‌ڵات له لایه‌ن توركیا و ئێرانه‌وه بۆردومان ده‌كرێت.\nمه‌لا كه‌ریم برادۆستی، لێپرسراوی كۆمیته‌ی یه‌كێتیی له برادۆست، بە ״ئاژانس״ی ڕاگەیاند، به‌رپرسانی حزبی دیموكراتی ئێران، دانیشتووانی چه‌ند گوندێكی ناوچه‌ی برادۆستیان له سنووری پارێزگای هه‌ولێر ئاگادار كردووەته‌وه كه پێشبینی ده‌كه‌ن سنووری گونده‌كانیان له لایه‌ن فڕۆكه‌كانی ئێرانه‌وه بۆردومان بكرێت.\nبە وتەی ئەو بەرپرسە، ڕۆژانە فڕۆکەی بێفڕۆکەوان بەسەر ئەو ناوچانەدا دەسووڕێتەوە و ئەوەش ترسێکی زۆری خستووەتە دڵی دانیشتووانی گوندەکانی ئەو سنوورە.\nبە پێی ئامارە ڕاگەیەندراوەکان، لە دە ساڵی ڕابردوودا نزیکەی ٥٠ هاووڵاتی دانیشتووی گوندەکان بە هێرشی فڕۆکە جەنگییەکان شەهید کراون کە زۆرینەیان لە ساڵەکانی ٢٠١٧ و ٢٠١٨دا بوون.\nمەلا کەریم برادۆستی وتیشی: ״ئێستا ناوچه‌ی برادۆست له نێوان بۆردومانی دوو وڵاتی دراوسێدا خه‌ریكه سنووره‌كه ده‌بێته ناوچه‌ی قه‌ده‌غه‌كراو و سه‌ربازگه‌یه‌ك.״\nسوپای تورکیا ٢٤ بنکە و بارەگای سەربازیی لە سنووری برادۆست درووست کردووە و بە پێی زانیارییەکانی بەردەست ״ئاژانس״یش، حکومەتی ئێران لە بەرنامەیدایە بە هەمان شێوەی تورکیا سنوورەکانی هەرێم ببەزێنێت و سەربازگە لەناو خاکی هەرێم درووست بکات.\nسه‌فین دزه‌یی، وته‌بێژی حكومه‌تی هه‌رێم به ״ئاژانس״ی ڕاگەیاند: ״ئێمه چه‌ندین جار وتوومانه ناكرێت خاكی هه‌رێم به‌كار بهێنرێت بۆ هێرشكردنه سه‌ر وڵاتانی دراوسێ، چونكه ئه‌مه زیان به هه‌رێمی كوردستان ده‌گه‌یه‌نێت كه به داخه‌وه له ڕابردوو بینیمان خه‌ڵك شه‌هید بوون״.\nوتیشی: ״تا ئه‌و لایه‌نانه له‌سه‌ر سنووره‌كانی هه‌رێم بن مه‌ترسی له‌سه‌ر ژیان و گوزه‌رانی گوندنشینانه، بۆیه داوا له‌و لایه‌نانه ده‌كەین چیتر نه‌بنه هۆی كوشتنی هاووڵاتییانی ناوچه سنوورییه‌كان به هۆی بۆردومانه‌كانی توركیاوه.״


تادێت ناڕەزایەتیەكان دژی سیستەمی حوكمڕانی هەرێم لە نەبونی پرۆژەی خزمەتگوزاری و دواخستنی موچە فراوانتردەبن، تەنها 10ساڵی ڕابردوو به نمونە وەربگرین زۆرترین چین و توێژەكان دژی كەمكردنەوە و دواخستنی (موچە. دەرماڵە. نەبونی خزمەتگوزاری)، هاتوونەتە شەقام، بەڵام تا ئێستا نەگەیشتوین بە ئەنجامێكی ڕیشەیی دڵخۆشكەر، گەر جار و بار چارەسەرێك هەبووبێت ئەویش كاتی بووە و دوای ماوەیەك دۆخەكە چووەتەوە ئاستی پێشوو، ئەمەش بەشی زۆری بەهۆی شكستی سیستەمی ناوەندی بەهێزەوەیە كە لە كوردستان حوكم دەكات، هەموو دەسەڵاتەكان لە هەولێر چڕكراونەتەوە و پارێزگاكان دەسەڵاتی ئەوتۆیان نیە تا بتوانن وەڵامی دڵخۆشكەری ناڕەزایەتیەكان بدەنەوە و لانیكەم بەشێك لە داوای ڕەوای چین و توێژەكان جێبەجێبكەن.\nسیستەمی حوكمڕانی لە عیراق فیدراڵیە و لە هەرێم ناوەندیه!!، لە ڕاستیدا دەبوو بۆ هەرێم لامەركەزی ئیداری(كارگێڕی. دارایی)بوایە، چونكە دەركەوت ئەو سیستەمە ناوەندیە بەهێزە لە هێنانەدی حوكمی تەندروست و خزمەتگوزار شكستی هێنا تەنانەت توانای دابەشكردنی موچەی لەكاتی خۆیدانیە!!، وەك چۆن بەپێی پێویست خزمەتی هەولێر و دهۆكیشی پێناكرێت، ئەمە جگە لەوەی 10ساڵە (سلێمانی. هەڵەبجە. ئیدارەكانی گەرمیان. ڕاپەڕین)، لە لیستی سزاكانی حكومەتەكەی هەولێردایە، ئەمەش وایكردوە بەڕێوەبەرایەتیە خۆجێیەكان لە سەر ئاستی پارێزگا و یەكە ئیداریەكان نەتوانن بە مژدەی خۆش وەڵامی داواكاری ناڕەزایەتیەكان بدەنەوە و لەبری ئەمە قەیران بە قەیران دەسپێردرێت.\nدەستووری عیراق قبوڵی سیستەمی لامەركەزی كردووە و ماوەیەكیشە ئەنجومەنی پارێزگای سلێمانی هەنگاوەكانیان لەم پێناوەدا چڕكردووەتەوە و پارێزگاری هەولێریش لە ڕاگەیەندراوێكدا دەڵێ "سیستەمی لامەركەزی لە هەركوێ زیاتر بۆ هەولێر پێویستترە"، سەرباری ئەوەی ئەمە لە ڕێككەوتنی پێكهێنانی كابینەی هەشتی نێوان (یەكێتی پارتی)(گۆڕان پارتی)دا هاتووە و لەسەر ئەم بنەمایەش بووەتە كارنامەی كابینەكە، بەڵام بەداخەوە دوای 11مانگ لە دەست بە كاربونی كابینەی هەشت، تا ئێستا هیچ هەنگاوێكی بۆ لامەركەزی نەناوە بەڵكو حزبەكەی سەرۆكی حكومەت لە ڕێگەی سۆسیال میدیاكانی نزیك خۆیەوە هەوڵی ناشیرنكردنی ئەو كەسانەش دەدا كە باس لە لامەركەزی دەكەن و هەوڵەكان بە لاڕێدا دەبات، وا لە خەڵك دەگەیەنێت كە مەبەستەكە بۆ هەڵوەشاندنەوەی حكومەتی هەرێم و راستەوخۆ مامەڵەی پارێزگاكانە بە عیراقەوە!!.\nخواستی جەماوەری بۆ لامەركەزی ئیداری(كارگێڕی. دارایی)\nلەئێستاشدا خواستی جەماوەری بۆ سیستەمی لامەركەزی ئیداری(كارگێڕی. دارایی) بۆ تەواوی هەرێمی كوردستان لە ناو هەرێمدا بونی هەیە، بەڵام خواستەكە نەبووەتە داواكاری جدی و گردبونەوە و ڕێپێوانی بۆ سازنەدراوە، تا لەم ڕێگەوەیەوە فشارەكە لەسەر حكومەت زیاتر بێت و هەرچی زووە هەنگاوەكانی لامەركەزی خێراتربن، كە پێوست دەكات لە داهاتوودا ئاڕاستەی داواكاریەكانمان لە خواستێكی جەماوەری و گردبونەوەدا بخەینەڕوو.\nگەر ئەم خواستە جەماوەریە هاوشانی ئەنجومەنی پارێزگاكان فشار لە حكومەت نەكەن بۆ سیستەمی لامەركەزی (كارگێڕی. دارایی)، ئەوا وەك ڕابردوو داواكاری خۆپیشاندەران هیچی لێ سەوزنابێت، چونكە (پارە و دەسەڵات) لە پارێزگاكان نیە تا بتوانن بەشێكی داواكریەكەش جێبەجێبكەن نەك هەمووی، لە 10ساڵی ڕابردوودا مامۆستایان لە بەردەم پەیوەردەی سلێمانی و كرێنشینان و خاوەن پێداویستی تایبەت لە بەردەم نوسینگەی سلێمانی پەرلەمانی كوردستان و خانەنشینان لە دەزگاكەی خۆیان و كوێ و كوێیتر بە خۆپیشاندان و داواكاریەكانی بەردەم دادگای سلێمانی و پارێزگاوە، هیچ لە بابەتەكە نەگۆڕا و بگرە خراپتریش بوو، هەمووشمان گوێمان لە بەڕێوەبەرە خۆجێیەكان بووە كە خۆیان دەڵێن ئێمە هیچمان بەدەست نیە و هەموو شتێك لە بینای حكومەت لە هەولێر و حكومەتیش لە سەرۆكەكەیدا چڕكراوەتەوە.\nبۆئەوەی وەك ڕابردوو گردبونەوە و ڕێپێوانەكان بە خوێندنەوەی بەیاننامە و چەند داواكاریەك كۆتایی پێنەیەت كە هیچی جێبەجێنەكراون، هەروەها بۆ ئەوەی لە داهاتوودا بزانین ناڕەزایەتیەكانمان و داواكاریەكانمان ڕوودەكەینە كێ؟، بۆ ئەوەی ڕووبكەینە ئەو شوێنانەی كە توانای بڕیاردان و جێبەجێكردنیان هەبێت، دوافرسەت و چارەسەر جێبەجێكردنی سیستەمی لامەركەزی ئیداری (كارگێڕی.. دارایی)یە و بەبێ سڵەمینەوە لەوەی كە كام حزبی لەپشتە دەبێت ئێمەش لە پشتی بین، تا سەرخستنی پرۆژەكە گەرنا ڕەوشەكە لە ئێستا خراپتر دەبێت، گەر سیستەمەكەش جێبەجێكرا ئەوا ئەوكات ئێمە دەزانین ڕووبكەینە كوێ و ئیخەی كێ بگرین تا جێبەجێكردنی داواكان لە كۆڵی نەبینەوە.


بەڵگە: باندێكی ڕفاندن دەستگیركران سه‌رجه‌میان سەر بە پارتین | pukonline.net\nبەڵگە: باندێكی ڕفاندن دەستگیركران سه‌رجه‌میان سەر بە پارتین\n6937: جار بینراوە\nباندێكی ڕفاندنی هاوڵاتیان له‌سنوری شاری كه‌ركوك، ده‌ستگیر كران و به گوێره‌ی ناسنامه‌كانیشیان، سه‌رجه‌میان سه‌ر به پارتی دیموكراتی كوردستانن و ئه‌وه‌ش دوه‌م بانده له ماوه‌ی دوو مانگدا له‌شاری كه‌ركوك ده‌ستگیر كراون و سه‌ر به پارتی بن.\nبەپێی هه‌واڵێكی ماڵپه‌ڕی سایتی میلله‌ت پرێس، دوای ئه‌وه‌ی له‌مانگی باندێكی ڕفاندنی هاوڵاتیان له‌سنوری شاری كه‌ركوك، ده‌ستگیر كران و به گوێره‌ی ناسنامه‌كانیشیان، سه‌رجه‌میان سه‌ر به پارتی دیموكراتی كوردستانن\nبه پشتبه‌ستن به زانیارییه‌كانی ئاژانسی پاراستن و زانیاری/ زانیاری باندێكی منداڵ ڕفاندن له كه‌ركوك ده‌ستگیر كران\nسه‌رجه‌م ئه‌ندامانی بانده‌كه، چه‌كداری پارتی دیموكراتی كوردستانن\nبه‌پێی ئه‌و زانیاریانه‌ی له‌سه‌رچاوه‌یه‌كی ئه‌منیی باوه‌ڕپێكراو ده‌ست په‌یامنێری میلله‌ت كه‌وتوه، حسێن موسته‌فا عه‌لی، له‌دایكبوونی ساڵی ١٩٩٩، خوێندكار بووه له‌په‌یمانگه‌ی نه‌وتی كه‌ركوك، له ناوچه‌ی نزیك رێگه‌ی به‌غدا، له به‌رواری ٢٤-١١-٢٠١٥ رفێنراوه.\nزانیارییه سه‌ره‌تاییه‌كان، ده‌ریده‌خه‌ن كه رفێنه‌ره‌كان، بریتی بوون له گروپێكی چه‌كدار كه ئوتومبیلێكی هۆندا ئه‌لینترا ی ره‌نگ سپی، ژماره نه‌زانراویان پێ بووه.\nبه‌پێی زانیارییه‌كانی میلله‌ت، پاش به‌دواداچوونی ورد له‌لایه‌ن ئاژانسی پاراستن و زانیاری/ زانیاری له كه‌ركوك، له ٤ی١ی٢٠١٦، سه‌ره‌داوی ئه‌وه ده‌ستكه‌وت كه رفێنه‌ران بینایه‌كیان ئاماده كردووه بۆ چالاكییه‌كانیان و ده‌یانه‌وێت ئه‌و پاره‌یه‌ی وه‌ریده‌گرن، له‌و بینایه ئاڵوگۆڕی پێ بكه‌ن.\nمیلله‌ت ئه‌وه‌شی زانیوه, كه پشتبه‌ستو به زانیارییه‌كانی ئاژانسی پاراستن و زانیاری/ زانیاری له كه‌ركوك, هه‌ر له‌ناو كه‌ركوك دا ده‌ستبه‌جێ بڕیاردراوه به دروستكردنی مه‌فره‌زه‌یه‌كی به‌دواداچون و ئۆپراسیۆن كه پێكهات له ئاژانسی پاراستن و زانیاری/ زانیاری كه‌ركوك و به‌ڕێوه‌به‌رایه‌تی ئیستخبارات و ئه‌منی كه‌ركوك، و هۆبه‌ی رفاندنی سه‌ر به موكافه‌حه‌ی ئیجرامی كه‌ركوك و لیوای ٩ی هێزی پێشمه‌رگه.\nپه‌یامنێری میلله‌ت له سه‌رچاوه ئه‌منییه‌كه‌وه، ئه‌وه‌ی زانیوه كه ئه‌م مه‌فره‌زه‌یه، دوای به‌دواداچونی ورد، كه‌مینیان داناوه بۆ ئه‌و بانده رفێنه‌ره و له نزیك بازگه‌ی كفری توانیویانه، دوو رفێنه‌ر ده‌ستگیر بكه‌ن كه هه‌ردووكیان كوردن و نیشته‌جێی قه‌زای دوزن.\nبه‌پێی زانیارییه به‌راییه‌كان، ئه‌ندامانی ئه‌و بانده، بریتین له هه‌ریه‌ك له ( ه. م . غ) له‌دایكبوی ساڵی ١٩٨٩ و (ر. ر. ح) له‌دایكبوی ساڵی ١٩٨٩. هه‌ر له‌و كه‌مینه‌دا ده‌ستگیرا به‌سه‌ر ئوتومبیله هۆندا ئه‌لینترا ره‌نگ سپییه‌كه‌دا و توانرا، رفێنراوه‌كه ( حسین موسته‌فا عه‌لی) به سه‌لامه‌تی رزگار بكرێ.\nدوا به‌دوای ئه‌مه‌ش، مه‌فره‌زه‌كه، زانیارییان ده‌ستكه‌وت له‌سه‌ر ( ص. ب) كه كه‌سی سێهه‌می ناو بانده رفێنه‌ره‌كه بوو. پاش گواستنه‌وه‌ی زانیارییه‌كان بۆ ده‌زگای دژه تیرۆری یه‌كێتیی نیشتمانیی كوردستان و ئاسایشی دوزخورماتو و به ئاگاداری قایمقامی دوز، هه‌ڵمه‌تێك ئه‌نجامدرا و (ص. ب)یش ده‌ستگیر كرا.\nپه‌یامنێری میلله‌ت, ئه‌وه‌ی زانیوه, كه له‌كاتێكدا رفاندنی منداڵ له كه‌ركوك په‌ره‌یسه‌ندووه, لێكۆڵینه‌وه له‌م تۆمه‌تبارانه به‌رده‌وامه.\nبه‌پێی ئه‌و به‌ڵگه‌نامانه‌ش كه له‌كاتی ده‌ستگیركردنی بانده‌كه‌دا, كه‌وتۆته ده‌ست هێزه ئه‌منییه‌كان، ده‌رده‌كه‌وێت، ئه‌م بانده سه‌رجه‌میان چه‌كداری پارتی دیموكراتی كوردستانن. هه‌ڵگری ناسنامه‌ی مه‌كته‌بی سیاسی – مه‌كته‌بی رێكخستنی پارتی، لقی ٢٢ی گه‌رمیان و هێزه‌كانی زێره‌ڤانی بوون.\nشایانی بیرهێنانه‌وه‌یه، له دوو مانگی رابردودا، هێزه‌كانی ئاسایش له چه‌مچه‌ماڵ، باندێكی تری رفاندن و دزییان ده‌ستگیر كرد، كه ئوتومبیلێكیان له كه‌ركوك به‌ره‌و چه‌مچه‌ماڵ دزیبوو. ئه‌و بانده، كارمه‌ندی هێزه‌كانی ئاسایشی پارتی دیموكراتی كوردستان بوون له كه‌ركوك، و له‌كاتی بردنی ئوتومبیله‌كه‌دا بۆ رانییه، له چه‌مچه‌ماڵ ده‌ستگیر كران. دوو ئه‌فسه‌ری ئاسایشی سه‌ر به پارتی له كه‌ركوك، له كاتێكدا ئوتومبیلێكی دزییان پێ بوه, له چه‌مچه‌ماڵ ده‌ستگیركران. كۆتایی مانگی ١١ی ٢٠١٥، نه‌قیب ( ص. ش) و مولازمی یه‌ك (گ. ع) سه‌ر به ئاسایشی پارتی له كه‌ركوك، له‌كاتێكدا ئوتومبیلێكی دزییان پێ بوه كه جۆری پیكاشۆ مۆدێل ٢٠١٣ بووه و موڵكی عه‌میدێكی خانه‌نشینی وه‌زاره‌تی پێشمه‌رگه بووه، له‌لایه‌ن ئاسایشی چه‌مچه‌ماڵی (ی.ن.ك)یه‌وه ده‌ستگیر كران.\n: پــــێـــشــتر پاکیجێکی گوماناوی بارەگای سەرەکی ڕاوێژکاری ئەڵمانیای چۆڵکرد\n: دواتـــــــر بەڵگەیەکی دیکە لەسەر جەعفەر ئیمینکی ئاشکرا دەکرێت


ده‌یان قوتابیی ناوچه كوردستانییه‌كان له‌به‌ر كێشه‌ی ته‌ناهی له خوێندنی زانكۆ دابڕاون\n:: AM:09:48:14/02/2020 \nده‌یان قوتابیی كوردی ناوچه كوردستانییه‌كانی ده‌ره‌وه‌ی ئیداره‌ی هه‌رێمی كوردستان، سه‌رباری گه‌ڕانه‌وه‌ی ناویان بۆ خوێندن له زانكۆ و په‌یمانگه‌كانی ناوه‌ڕاست و باشووری عێراق، به‌ڵام به‌هۆی مه‌ترسیی ته‌ناهی و رفاندن و هه‌ندێك جار داخرانی رێگه‌وبان، ناتوانن درێژه به‌خوێندن بده‌ن.\nكه‌م نین ئه‌و قوتابیه كوردانه‌ی به‌شداری له زانكۆكانی عێراق ده‌كه‌ن و سیستمی خوێندنه‌كه‌یان سه‌ربه به‌غدایه، به‌ڵام له‌مپه‌ره‌كانی درێژه‌دان به خوێندن بۆ ئه‌م قوتابیانه زۆره.\nلیژنه‌ی په‌روه‌رده له په‌رله‌مانی عێراق به‌ڵێنی دا به‌دواداچوون بۆ كێشه‌كه بكات\nفاتیمه حه‌سیب به‌نیگه‌رانییه‌وه باسی له هه‌ڵوه‌رینی خۆزگه‌كانی كرد له پاش كۆتاهێنان به تاقیكردنه‌وه‌كانی كۆتایی ساڵ و ته‌واوكردنی قۆناغی ئاماده‌یی له شارۆكه‌ی خانه‌قین، بۆ درێژه‌دان به خوێندن، ناوی له به‌غدا گه‌ڕایه‌وه، به‌ڵام نه‌یتوانی بچێته به‌غدا.\nئه‌و ده‌ڵێت، "زیاتر له سێ ساڵه خۆم و چه‌ندان هاوڕێم له به‌غدا ناومان گه‌ڕاوه‌ته‌وه، به‌ڵام له ماڵه‌وه دانیشتووین و ناوێرین بچینه به‌غدا، چونكه دۆخی ته‌ناهیی خراپه، به‌تایبه‌ت بۆ كه‌سانێك خه‌ڵكی ناوچه‌كه نه‌بن و شاره‌زا نه‌بن".\nبه‌گوته‌ی هۆی "ئێسته‌یش ترسمان له‌وه‌دایه بۆ داهاتوو پێمان بڵێن ئێوه ناوتان گه‌ڕاوه‌ته‌وه و خۆتان درێژه‌تان به خوێندن نه‌داوه، ئیتر به یه‌كجاری ناوه‌كانمان بسڕنه‌وه".\nبه‌گوته‌ی ئه‌و كچه، خوێندن له پایته‌ختێكی نائارامی وه‌ك به‌غدا بۆ قوتابیانی كوڕی ناوچه كوردستانییه‌كان چه‌نده مه‌ترسیدار بێ، بۆ كچ 10 هێنده مه‌ترسیداره.\nهاوكات ئاری حه‌سه‌ن كه ده‌رچوویه‌كی زانكۆیه و ئه‌زموونی چوونه به‌غدای هه‌یه، گوتی تا پێش رووداوه‌كانی 16ی ئۆكتۆبه‌ری 2017، هه‌ركاتێك ناوی قوتابیانی ناوچه كوردستانییه‌كانی دیاله له به‌غدا بگه‌ڕایه‌ته‌وه، له زانكۆكانی به‌غدا تانه‌یان لێ ده‌داین و ده‌یانگوت، ئێوه خۆتان له هه‌رێمی كوردستان و له حكوومه‌تی عێراقیش سوودمه‌ند ده‌بن. وه‌ك ئاری خستیه‌ڕوو، لانی كه‌م 100 ده‌رچووی ئاماده‌یی ئه‌و گرفته‌یان هه‌یه.\nبه‌پێی به‌دواداچوونه‌كانی "وشه" له شارۆكه‌ی خانه‌قین، له پاش رووخانی رژێمی به‌عسه‌وه له ساڵی 2003، ژماره‌ی قوتابخانه كوردییه‌كان زیادیان كرد و خواستی هاووڵاتییان بۆ ئه‌وه‌ی منداڵه‌كانیان بخه‌نه به‌ر خوێندنی كوردی زیاتر بوو، به‌ڵام له كۆی 100 قوتابخانه‌ی ئه‌و سنووره، هێشتا رێژه‌ی قوتابخانه عه‌ره‌بییه‌كان زیاتره، ئه‌وانه‌ی كه له بری هه‌رێمی كوردستان و په‌روه‌رده‌ی گه‌رمیان، راسته‌وخۆ به‌ستراون به پارێزگای دیاله و حكوومه‌تی عێراقه‌وه، كاتێك ئاماده‌یی ته‌واو ده‌كه‌ن، له زانكۆكانی ناوه‌ڕاست و باشووری عێراق ناویان دێته‌وه.\nحه‌بیب فه‌ره‌ج به‌رپرسی راگه‌یاندنی په‌روه‌رده‌ی خانه‌قین، بۆ "وشه" ئاماژه‌ی دا، ماوه‌ی زیاتر له 10 ساڵه زانكۆكانی هه‌رێمی كوردستان به‌گشتی و زانكۆی گه‌رمیان به تایبه‌تی، درێغییان نه‌كردووه له وه‌رگرتنی ده‌رچووی ئاماده‌ییه‌كانی خانه‌قین كه سه‌ربه هه‌رێمی كوردستانن.\nئه‌وه‌شی خسته‌ڕوو، بۆ چاره‌سه‌ری ئه‌و قوتابیانه‌ش كه گرفتی ئه‌وه‌یان هه‌یه ناتوانن بچنه به‌غدا، ئه‌وان وه‌ك په‌روه‌رده‌ی خانه‌قین پشتگیریی له داواكارییه‌كانیان ده‌كه‌ن و داواكارن هه‌وڵ بدرێ له زانكۆكانی كوردستان بواریان بۆ بڕه‌خسێ و له خوێندن بێبه‌ش نه‌بن.\nحه‌سه‌ن عه‌لی باوكی كچه قوتابییه‌كی خانه‌قینه و چاره‌یه‌كی تری دۆزیوه‌ته‌وه كه به‌ده‌ره له به‌غدا و هه‌ولێر. ئه‌و بۆ "وشه" گوتی، كچه‌كه‌ی خستووه‌ته خوێندنی ئه‌هلی. روونی كرده‌وه كه له پاش خیانه‌تی 16ی ئۆكتۆبه‌ر، خوێندن و ژیان بۆ كورد له به‌غدا ئه‌سته‌م بووه.\nله‌لایه‌كی تره‌وه مه‌ریوان نادر ئه‌ندامی لیژنه‌ی په‌روه‌رده له په‌رله‌مانی عێراق، له‌باره‌ی ئه‌و گرفته‌وه بۆ "وشه" ئه‌وه‌ی خسته ڕوو كه به گرنگی ده‌زانن ئه‌و قوتابیانه به‌ناوی خۆیانه‌وه یاداشتێك ئاراسته‌ی لیژنه‌ی خوێندنی باڵا و په‌روه‌رده‌ی په‌رله‌مانی عێراقی بكه‌ن، تا به‌دواداچوون بكه‌ن بۆ كێشه‌كه‌یان.\nدووپاتیشی كرده‌وه كه وه‌ك لیژنه‌ی پێوه‌ندیدار هه‌موو هه‌وڵه‌كانیان ده‌خه‌نه گه‌ڕ بۆ چاره‌سه‌ری ئه‌و كێشه‌یه.


ئەمریکا بە هیچ لەونێک نایەوێت لەگەڵ ئێران شەڕ بکات - Mehr News Agency\nAP ١٣٩٨ Khordad ٢٧ ٠٩:٢٣\nNews Code 26971\nبە ڕاپۆرتی ئاژانسی هەواڵی مێهر لە سی ئێن ئێن، نانسی پلۆسی سەرۆکی مەجلیسی نوێنەرانی ئەمریکا لە گفتوگۆیەکدا جەختی کرد کە ئەمریکا هیچ خواستێکی بۆ شەڕ لە گەڵ ئێران یا ئەنجامی هەوڵی هاندەرانە لە دۆخێکدا کە ئەگەری هەیە ببێتە هۆی وەڵامی هەڵە، نییە.\nپلۆسی هەروەها بە ڕەخنە لە سیاسەتە دژە ئێرانییەکانی دەوڵەتی ئەمریکا وتی: بۆچی سەرۆک کۆمار پشتی لە ڕێککەوتنی ناڤۆکی لە گەڵ ئێران کرد: ئەو کارە چ مەنتقێکی لە پشتەوەیە جگە لەوەی کە ئەو ڕێککەوتنە لە لایەن سەرۆک کۆمار ئۆباماوە ئەنجام درابوو؟\nپێش لە سەرۆکی مەجلیسی نوێنەرانی ئەمریکا، مایک پەمپئۆ وەزیری دەرەوەی ئەو وڵاتەش جەختی کردبوو کە واشنتۆن خوازیاری شەڕ لە گەڵ ئێران نییە.\nبەم حاڵەوە وەزیری دەرەوەی ئەمریکا لە حاڵێکدا کە پاگەندەی کردبوو کە بە دوای شەڕی نوێ لە ناوچەکە نییە کە بە بڕوای بڕێک کارناسان هەوڵەکانی ئەمریکا لە ناوچەکە جگە لە گەش کردنەوەی ئاگری ئاڵۆزییەکان بەستێن بۆ ناسەقامگیری زیاتر دروست دەکات.\nمەجلیسی نوێنەرانی ئەمریکا


پەروەردە گەشتی دەرەوەی وڵات لە مامۆستایان قەدەغە دەكات – تۆڕی میدیایی خەڵک\n2019/09/23 - 5:35 PM\nبەڕێوەبەرایەتی گشتی پەروەردەی هەڵەبجە لەژێر ڕۆشنایی نووسراوی وەزارەتی پەروەردە بڕیاریدا بە قەدەغە كردنی پێدانی مۆڵەتی گەشتكردن بۆ دەرەوەی هەرێم تا بەرواری 30-6-2020 لە مامۆستایان.\nبەڕێوەبەرایەتی گشتی پەروەردەی هەڵەبجە لە نووسراوەكەدا، كە وێنەیەكی دەست (خەڵك) كەوتووە ئاماژەی بەوەكردووە، ئاگاداری سەرجەم مامۆستایان بكەن، كە مامۆستا مافی ڕێگە پێدانی هەیە بۆ گەشتكردن بۆ دەرەوەی هەرێم لە بەرواری ( 1-7) بۆ ( 30-8)ی هەموو ساڵێك.\nجەختیشی كردۆتەوە، كە لە بەرواری ( 1- 9) تا بەرواری ( 30-6)ی هەموو ساڵێك مامۆستایان مافی وەرگرتنی مۆڵەتی ئاساییان هەیە بۆ ناوەوەی هەرێم بە پێی ڕێنمایی نەوەك بۆ دەرەوەی هەرێم.\nبە پێی نووسراوەكە، مامۆستایان لەماوەی ئەمساڵی خوێندندا تاوەكو 1-7-2020 ناتوانن گەشتی دەرەوەی هەرێم بكەن.\nلە جیاتی حزبەكان ڕێكخراوەكان داوای یەك لیستی لە كەركوك دەكەن


"ژنانی جیهان دەتوانن سود لە ڕۆڵی ژنان لە ڕۆژئاوادا ببینن" - RojNews\n"ژنانی جیهان دەتوانن سود لە ڕۆڵی ژنان لە ڕۆژئاوادا ببینن"\nژنە چالاكوانێك كە سەردانی شاری عەفرینی كردووە، باس لە ئیرادەی ژنانی ڕۆژئاوای كوردستان دەكات و دەلێت، دەکرێت نەک ژنانی باشوری کوردستان، بەڵکو ژنانی جیهانیش سوود لە ئەزموونی ژنانی ڕۆژئاوا ببینن.\nئاشتی عەبدوڵا، سەرۆكی ئەنستیتیوتی وۆرك، لەم مانگەدا لە شاری عەفرین گەڕاوەتەوە و باس لە ڕۆڵی ژنان دەکات لە بەرخۆدانی عفریندا هەیە و بۆ ڕۆژنیوز دەدوێت.\nئاشتی عەبدوڵا، وتی: ژنانی ڕۆژئاوا تەنها لە شەڕی داگیركەرانی تورك بۆ سەر شاری عەفرین بەرخودانیان نەكردووە، بەڵكو لە شەڕی چەتەكانی داعشیشدا بەتایبەت لەكاتی شەڕی كۆبانێدا ڕۆڵێكی سەرەكیان بینیوە و ئێستەش لە عەفرین هەمان ڕۆڵیان هەیە، ئەمەش وایكرد كە ژنانی ڕۆژئاوا ببنە جێگەی سەرنجی میدیا جیهانییەكان و سمبولی ژنانی جیهان.\nئاماژەی بەوەشكرد، ئەوەی لە عەفرین ڕوودەدات، بە تەواویی لە شۆڕشی ژنانی ڕۆژئاوا ڕەنگیداوەتەوە لە جومگە جیاوازەكانی ژیاندا، چ لەڕووی سەربازییەوە بێت یاخود لە ڕووی ئیداری و كار گێڕییەوە، هەروەها دایكەكان بە جۆرێك پەروەردە كراون كە بەرگریكردن لە نیشتیمان لە هەموو شتێك زیاتر پیرۆز بێت، دایكی شەهیێک لە دڵەوە ئەوەی پێوتین كە "شەرەفی ژن لە جەستەیدا نییە، بەڵكو لەبەرگریكردنیدایە لە خاكەكەی".\nئاشتی عەبدوڵا، باسی لەوەشكرد: ژنانی ڕۆژئاوا هێندە پێشكەوتنیان بەخۆیانەوە بینیوە، كە دەكرێت ئێمەی ژنانی باشوور و تەنانەت ژنانی جیهانیش سوود لەو ئەزمونەی ژنانی ڕۆژئاوا وەربگرین.


سەرەتا»جۆراوجۆر»سۆشیال میدیا»فه‌یسبووك»فەیسبوک گۆڕانکارییەکی زۆر گرنگ دەکات\nلەلایەن Tech Eye لە 18/12/2016 0 Comments\nکۆمپانیای فەیسبوک بەنیازە گۆڕانکارییەکی زۆر گرنگ لە تۆڕەکەیدا بکات و ئەوەش سوودێکی زۆر بەبەکارھێنەران دەگەیەنێت.\nبەپێی ھەواڵێکی ماڵپەڕە تەکنەلۆژییەکان بەڕێوەبەرانی فەیسبووک بەنیازن گۆڕانکارییەک لە تۆڕە کۆمەڵایەتییەکاندا بکەن و ئەویش بۆ زیاتر نزیکبوونەوەی بەکارھێنەرانە، ئەویش بریتییە لەوەی لەکاتێکدا کەسێک کۆمێنت لەسەر پۆستێکت دەدات یان ناوت دەھێنێت لە کۆمێنتێکدا چات بۆکسێک بۆ ھەردووکتان دەکرێتەوە و دەتوانن لەوێدا قسە بکەن.\nھاوکات لەسەر کۆمپیوتەر چاتەکەتان دەکرێتەوە و لەسەر مۆبایلیش ئەوە لە مەسنجەردا روودەدات و دەتوانن پێکەوە قسە بکەن، ھەروەھا مەبەست لەوەش بۆ زیاتر نزیکبوونەوەیە لە ھاوڕێکانت و باشترکردنی پەیوەندییەکەتانە و لەماوەی داھاتوودا ئەو تایبەتمەندییە نوێیە کارا دەکرێت.\nبابەتەكانی پێشووترپرۆگرامێکی زۆر نایاب بۆ سارکردنه‌وه‌ی مۆبایله‌کانمان دوای گه‌رمبوونی (ئه‌ندرۆید)\nبابەتی دواتر باشترین ١٠ مۆبایلى هۆشمه‌ند له ساڵی ٢٠١٦\nلابردنی ده‌نگ و زیادكردنی ده‌نگیتر بۆ فیدۆ به فۆتۆشۆپ


ڤیدیۆ.. لە زیقار نەخۆشخانەیەک سوتا و ٢٨ قوربانی لێکەوتەوە\n4420 جار خوێندراوەتەوە\nنەخۆشخانەی ئیمام حسێنی تایبەت بە توشبووانی کۆرۆنا لە زیقار ئاگریگرت و بەهۆیەوە تاوەکو ئێستا ٢٥ کەس گیانی لەدەستداوە و بە روونیش دیار نییە کە چەند کەس سوتاوە، بەڵام بەپێی سەرچاوە عێراقییەکان سەرو ٣٠ کەس دەبێت.\nکەمێک پێش ئێستا پەیامنێری ئێن ئاڕ تی باسی لەوەکرد، ئاگر لە نەخۆشخانەی ئیمام حوسێن کە تایبەتە بە نەخۆشانی کۆرۆنا لە پارێزگای زیقار کەوتەوە و بەوهۆیەشەوە تائێستا ٢٥ کەس گیانی لەدەستداوە و بەپێی سەرچاوەکانیش زیاتر لە ٣٠ کەسیش برینداربوون.\nبەپێی زانیارییەکانی پەیامنێری ئێن ئاڕ تی، هێشتا نەتوانراوە ئاگرەکە کۆنترۆڵبکرێت و هۆکارەکەشی روون نییە کە بۆچی ئەو ئاگرە کەوتووەتەوە.\nئەوەش لە کاتێکدایە، سەرلەبەیانی ئەمڕۆش ئاگر لەنێو باڵەخانەی وەزارەتی تەندروستی کەوتەوە و سەرباری زیانە ماددییەکان هیچ زیانێکی گیانی لێ نەکەوتەوە.


ساتی گیانلەدەستدانی دەرهێنەری درامای ماڵەکەی مەعروف\nرەحیم زەبیحی دەرهێنەری درامای ماڵەکەی مەعروف و براکەی بەهۆی گڕگرتنی ئۆتۆمبێلەوە گیانیان لەدەستدا\n139064 جار خوێندراوەتەوە\nسەر لە ئێوارەی رۆژی هەینی (٧ی کانونی یەکەمی ٢٠١٨) لە سەر رێگای گوندی نێزەڕۆی سەر بە شاری بانە لەرۆژهەڵاتی کوردستان، ڕەحیمی زەبیحی دەرهێنەر و سینەماکاری بەناوبانگی کورد لەگەڵ کەیوانی برایدا بەهۆی وەرگەڕان و گڕگرتنی ئۆتۆمبێلەکەیانەوە گیانیانلەدەستدا. دواتر گرتەڤیدیۆی گڕگرتنی ئۆتۆمبێلەکەیان لە تۆڕە کۆمەڵایەتییەکاندا بڵاوبووەیەوە.\nلەگەڵ بڵاوبوونەوەی هەواڵی گیانلەدەستدانی ئەو هونەرمەندە و براکەی، هەندێک لە ماڵپەڕە کوردییەکانی تایبەت بەڕۆژهەڵاتی کوردستان، ئاماژە بەوەدەکەن کە رووداوەکە گوماناوییە و رووداوی هاتوچۆ بە هۆکاری سەرەکی ئەو دوو کەسە نازانن.\nهەروەک لە گرتەڤیدۆکەشدا دەردەکەوێت، شایەتحاڵەکان ئاماژە بەوە دەکەن کە رووداوەکە بەئەنقەست روویداوە و جێی گومانە.\nماڵپەڕی کوردستان و کورد کە ماڵپەڕی ناوەندی حزبی دیموکراتی کوردستانە، بڵاویکردووەتەوە، "تەرمی سووتاوی هونەرمەند ڕەحیم زەبیحی و براکەی بە دەست بەسراوی لە ماشێنەکەدا دۆزراوەنەتەوە و بەوەش گومانی کوشتنی بە ئەنقەستی ئەو دوو برایە بەهێز دەبێت".\nڕەحیم زەبیحی ساڵی ١٩٧١ لە شاری بانە لە دایکبووە، یەکێکە لە سینەماکارە دیارەکانی کورد، بەهۆی بەرهەمە سینەماییەکانییەوە چەندین خەڵاتی فێستیڤاڵە ناوخۆیی و نێودەوڵەتییەکانی بەدەستهێناوە، وەک دەرهێنەر چەندین فلمی سینەمایی بەرهەمهێناوە، وەک "هاوار"، "سەتەلایت"، "کۆتایی شەڕ"، "ئەو پیاوەی کە چوو بۆ سەیران"، "ساتە مەزادکراوەکان"، "تیرۆریستێک دادەبەزێ"، "رۆژی دوایی"، "ئیسترێس"، "سەمای ڕەنگەکان"، "ژانی دابڕانی ئەبەدی"، فیلمی "وڵاتی ئەفسانە"، بەشێک لە بەرهەمەکانی لە چەندین فێستیڤاڵی سینەمایی ناوچەیی و جیهانیدا نمایشکراون و خەڵاتیان وەرگرتووە، جگەلەوەش دەرهێنەری زنجیرە درامای "ماڵەکەی مەعروف" بووە کە لە سەر شاشەی NRT2 پەخشکراوە.


بابی شەهیدێک لە شەر دا فیشەکی تەواو بوو، م ـ زێڕە – Giareng\nبابی شەهیدێک لە شەر دا فیشەکی تەواو بوو، م ـ زێڕە\nلە 26 مارس , 2015\nدەمەوێ بیرەوەری شەرێکی رۆژانی سەختی پێشمەرگایەتی و چەند وشەی نەگوتراو بێنمە سەر لاپەرەکانی کاغەز و هیوادارم خوێنەرانی چێژی خۆی لێ وەربگرن . بەڵام پێش دەست پێکردن روونکردنەوەی چەند شت بە پێویست دەزانم کە لە بیرەوەری یەکەدا نێویان دێت.\n١ ـ شەهید عومەر مرادی فەرماندەری لکی دوو، هەم بە عومەر قەبەغڵووی و هەم بە سیروان بانگ دەکرا.\n٢ ـ شەهید عومەر مرادی یەکێک لەو پێشمەرگە بە دیسپلینانە بوو کە ساڵی ١٣٦٢ لەگەڵ دوو هاوڕێی نێردرایە دەورەی مودیرییەت.\n٣ ـ شەهید ئەسکەندەر قەدیمی ( ساڵی ١٣٦٠) کوری کاک ساڵەی قەدیمی پێشمەرگەی حیزبی دێمۆکراتی کوردستانی ئێران بووە.\n٤ ـ ئەو عەمەلیاتە درووست لە ناوچەیەک بەڕێوە چوو کە گرووهی زەربەت یان باشترە بڵێن جاشخانەی میرەدێ کە دایم چاوساغی دوژمن بوون بەڕێوە چوو.\n٥ ـ پێشمەرگەی ئازا عەلی دیاکۆ ( بە داخەوە شۆرەتەکەی نازانم) پێشمەرگەیەکی بە ورە و ئازا، کەم ئەندام و لە راستی دا تەنیا یەک دەستی هەبوو. دەستەکەی‌تری لە جومگەی بۆ خوارەوە نەبوو بەهۆی رووح سووکی و سادەی و دڵپاکی لە لکدا بە دیاکۆ بانگمان دەکرد و نێوی عەلی دیاکۆی بەسەردا برا.\n٦ ـ من زۆر درەنگ عومەر قەبەغڵوویم ناسی ، بەڵام بە ناسینی و لە ماوەیەکی زۆر کورت دا بووین بە نزیکترین هاوڕێی یەکتری و شەهید بوونی ناوبراو تاڵترین رۆژ و ساتەکانی ژیانی من بوو . ئەو وێنەی لە سەر کڵاوەکەی منە ، وێنەی شەهید عومەر قەبەغڵووی یەکە لەگەڵ ئەم بیرەوەری یە دای دەنێمەوە.\nساڵی ١٣٦٣ ی هەتاویی بوو، شوێنی کارو تێکۆشان ناوچەی کوردپەروەرو دێمۆکرات خۆشەویستی سەقز، ماوەیەک بوو، کادری بەوەج و ئازاو رووناکبیر خالید زەکی شەهید کرا بوو. لە دەست دانی خالید خەمی هەموو مان و جێگە و بەرپرسیارەتی یەکەی دیار بوو. هێزی شەهید عەزیزی یوسفی جگە لە ئەرکانی هێز خاوەنی سێ لک و فەرماندەری بە ورە و رووح سووک، نموونەی ئەخلاق و ئەدەب کاک مەمی تەهامی بەرپرسی بوو.\nرۆژێک بە دەستووری فەرماندەری هێز زۆربەی بەرپرسانی نیزامی لکەکان لە کومیتە شارستان کۆبوونەوە. دەرکەوت گەڵالەیەکی گەورەی عەمەلیاتی بە یادو بیرەوەری شەهید خالید زەکی ئەویش راست لە ئایچی شوێنی شەهید بوونی و کۆنترۆڵکردنی جادەی ئەسڵی سەقز لە سێ کیلۆمیتری پادگانی شار بەرەو بانە بە درێژایی چەندین کیلۆمێتریان بە دەستەوە بوو. کاتێک عومەر گەرایەوە بۆ لک و پاش هاوفکری کردنمان لە ئاوایی ملە بەرپرسانی لکی کۆ کردەوە و هێندێک روون کردنەوە و ئامۆژگاری پێدان و بە تایبەتی زۆر بە وردی باسی نەزم و دیسیپلینی کرد.\nچەند رۆژ دواتر هەموو پێشمەرگەکان لە ئاوایی کاوەمەلە کۆ کرانەوە و سازماندەی و دابەش بوون دەستی پێ کرد. بەڕێز فەرماندەری هێز کاک مەمی تەهامی هەژدە کەس لە پێشمەرگەکانی لکی دووی بە فەرماندەری لک کاک عومەر قەبەغڵووی جیا کردەوە و لە وتەیەکی کورتدا فەرموویان: ئێستا ئێوە دەرۆن بۆ مەئموورییەتێکی زۆر گرینگ ، من زۆر دڵم بە ئێوە خۆشە، زۆر باوەرم بە ئازایەتی و چاونەترسیتان هەیە، هەر ئەوەندە بەسە بڵێم وریابن زەربە نەخۆن و ئەم رۆژانە چارەنووس و پاراستنی هەموو هێزی عەزیز یوسفی بە ئێوە دەسپێردرێ.\nلەم هەژدە کەسە ئەوەی لە بیرمە، بریتی بوون لە : عومەر مرادی سەرلک، م زێڕە کادری سیاسی لک، حەمە سماقڵوو سەرپەل، ساڵە قەدیمی (بابی شەهید)، خاڵە تۆفیق، عەبە عارف، حەسەن ئیسلامی، حەمە گردەکۆ، عەلی دیاکۆ، عەلی خاڵدار، تالب غەریب، عەلی سەقزی، رئووف سەقزی، حەسەن بێکەس ، رەسووڵ .. ، و …\nسەر لە ئێوارەی ئەو ڕۆژە لە ئاوایی کاوەمەلەوە بەرەو ناوچەی خوڕخوڕە بەڕێ کەوتین و پاش دوو رۆژان لە سەر قەراری پێشوو ئەو شەوە گەراینەوە ناوچەی سەرشیوی سەقز و چووینە ئاوایی جەوشەن ، رۆژی دواتری هێزی بەهێزی شەهید عەزیز یوسفی لە کۆنترۆڵکردنی جادەی سەرەکی سەقز ـ بانە دا زەبرێکی زۆر کاریگەریان لە دوژمن وەشاند. زرمەو گرمەی چەکی قورس دەبیسترا و گەرانی هێلی‌کۆپتێرەکانی دژمن بەسەر شاخەکان و مەیدانی شەردا دەبیندرا. هەر بۆیە ئێمەش زۆر زوو خۆمان ئامادە کرد و بۆ پاراستنی پشتی جەبهە کە مەئمووریەتی ئەسڵی ئێمە بوو بە رووناکی بەرەو ئاوایی دەریاوی و لەوێڕا بەرەو بەرزایی‌یەکانی سماقڵوو کەوتینە رێ ، دەکرێ بڵێن ئەو شەوە نەخەوتین و هەتا بەری بەیانی لە بەرزایی‌یەکان لە کەمین دابووین هەتا هەموو پێشمەرگەکان پاشەکشە بکەن. بەداخەوە بەهۆی بەربڵاوی مەیدانی شەر و ماندووی پێشمەرگەکان و بوونی دیل و دەستکەوتێکی زۆر ئەو رۆژە نەیانتوانی بوو زۆر لە مەیدانی شەرەکە دوور بکەونەوە. ئەوکات بێسیم نەبوو و کاناڵی پەیوەندی گرتن ئاسان نەبوو، ئێمەش بێ خەبەر لەوان کە بۆ حەسانەوە چوونەتە کام ئاوایی؟ بەرووناک بوونی وڵات و نەبوونی هیچ جم وجۆڵێکی دژمن ئێمەش لە شاخ هاتینە خوارو بۆ حەسانەوە چووینە نێو ئاوایی سماقڵوو. پاش دانانی نیگابان بە سەرماڵەکاندا دابەش بووین. پاش چەند کاتژمێر و گۆڕینی چەند دیدەبان کە لە سەر تەپەی مەنبەعی ئاو رووبەرووی ئاوایی دامان نابوو، نۆرە گەیشتە دیدەبانی حەسەن ئیسلامی . خەڵک بەرەو مووچە و مەزرا رۆیشتبوون ، ئاوایی زۆر ئارام و بێدەنگ بوو. من و عومەر قەبەغلووی و رەسووڵ کە خزمی نزیکی عومەر بوو پێکەوە لە دووهەم ماڵی خوار ئاوایی خەوتبووین. عومەر پێش من لە خەو هەستا بوو بە دووربین برێکی چاو لە دەوروبەر کردبوو، سەردانی حەسەن و شوێنی دیدەبانی کردبوو. هات منی لە خەو هەستاند بینیم مەقەستێکی بە دەستەوەیە و کوتی تۆزێک سەرم بۆ کەم بکەوە، پاش دەست و چاو شۆردن و نانخواردن ، لەبەر هەیوان کە دەکەوتە سەر سەربانی ماڵی خوارترەوە دەستم کرد بەسەر چاککردنی عومەر، وەک هەمیشە سەرگەرمی شۆخی وقسەی خۆش، و تەقە تەقی مقەست بووین . کە سەرم هەڵبری بینیم پیاوێک دوو گای پێش خۆی داوە و بەراکردن و هەڵاتن بەرەو ئاوایی دەهات زۆرم پێ سەیر بوو، منی چاک دەناسی کە لێمان نزیک بۆوە زۆر بە تێرادیوی یەک دوو جنێوی زۆرتەرو خۆشی پێدام ، گووتی ئەوە خەریکی چین ئێستا دژمن قوونتان سوور دەکات! چاوتان لێ نیە ؟ دارو بەردتان لێ گیراوە؟ نابینن ئەو هەموو هێزە لەو سەر شاخانە چۆن ئێوەیان گەمارۆ داوە؟ کە چاوم لێ کرد دیدەبان هەر ئاگای لێ نیە، هەموو شاخەکان گیراون و هێزی زۆری دوژمن جگە لە گەمارۆدان وەک رەوە بەرەو ناو ئاوایی دێن . مەقەستم فرێدا و من پێش عومەر خۆم گەیاندە چەکەکەم، عومەر گوتی زێڕە بە قوربانت بم هەتا من دێم ئەو یاڵە (تەپۆڵکە) بگرن، منیش زۆر بەدەست و برد خێرا هەشت کەسم بۆ ئەو شوێنە بەرێ کرد، پێشمەرگەکانی دیکە لە نێو دێ دامابوونەوە و گەرام یەک دوانیانم دیتەوە و لە پڕ بڵینگۆی مزگەوت هەڵکرا و عومەر نەراندی پێشمەرگە وەرنە دەرێ ئەمڕۆ رۆژی ڕۆڵەی دێمۆکراتە . هەر زۆر زوو کاک تالب کاک عەلی دیاکۆ و کاک عەلی سەقزی و بابی شەهید و خۆم بە شوێن دەستەی هەوەڵدا بە شاخی هەڵ بووین. دەستەی هەوەڵ کە دەگەنە سەربەرزایەکە، دەکەونە کەمینی دوژمن و وەبەر دەسترێژ دەردرێن و شەر دەست پێ دەکات . هێزی زۆر و پۆشتە و پەرداخی دوژمن بە چەکی قورس و نیوە قورس و چەکی دەستی فشارێکی زۆر دەخەنە سەر ئەو هەشت پێشمەرگەیە و ناچاریان دەکەن کە تەپۆڵکە بچووکەکان جێ بێڵن و بەرەو ئاخرین بەرزایی زاڵ بە سەر مەیدانی شەردا برۆن. دوژمنیش بە شوێنیاندا. کاتێک زانیمان هەموو جێگایەکمان لێ گیرا بوو، دەبوو شەری مان ونەمان بکەین . بە درێژایی سەد هەتا سەدو پەنجا میتر سەر تەپۆڵکەی بەرانبەرمان کەسی لێ نەبوو و دەستەی دووهەمی دوژمن کە بەشی فەرماندەران و نیزامی‌یەکان بوو راست بە سەر ئەو یاڵەدا دەهاتن بەرو ئاخرین بەرزایی، گوێنی و دەوەنی بەرزی باشی لێ بوو کوتم کورینە بەس ئێرەمان هەیە لە بن گوێنیان خۆ مات بکەن بابێن کەس حەقی نیە تەقە بکە، هەموو راکشاین و سەنگەرمان گرت فەرماندەرەکان هەر دەهاتن و نزیک دەبوونەوە، چوون پێش خۆیان گرووهێکی دیکەیان رۆیشتبوو و ئێمە کەوتبووینە نێوانیان نەیانزانی بوو بێ خەم بوون.\nئەوە سەد میتر ، ئەوە حەفتا میتر ، ئەوە پەنجا میتر،\nتالب بە پەلە بوو کاکە با لێیان بدەین ، کوتم نا، لە شانسی خراپ تەنیا یەک سەر نێزەمان پێ بوو، ئەوان زەلام و قەوی و قۆڵ ، ئێمەش ورد و لاواز ، بەڵام ئێمە بەورە و بە بەرنامە ، ئەوان بێ ورە و رەوەکی ، هاتنە پێش و پێشتر، بێ ترس و خۆف نەیاندەزانی کە ئاخرین دەقیقەکانی ژیانیانە ، هەموومان کەڵاشینکۆفمان پێ بوو ، بەچاو تێم گەیاندن بە رەگبار نەک بە تەکتیر، نابێ کەسیان بگەڕێتەوە. کە گەیشتنە پێنج میتری ، پێشمەرگەی ئازاو چاونەترس عەلی دیاکۆ نەراندی بژی دێمۆکرات ، لە پڕ وەک پاساری بەسەرێک وەر بوون، پێنج کلاشینکۆف وەک کەو دەیقاسپاند هەر لاشەی جاش و پاسدار بوو دەکەوتنە سەر زەویی ، شەرەکە زۆرگەرم بوو ، بە سەر کەلاکی دوژمندا بازمان دەدا و پێشرەویمان دەکرد و ئەوانیش کەوتبوونە حاڵەتی لاقە قوونێ نەجات دە، زۆر دەترسام لە پڕ بریندارێکی ئەوان بە ئانقەست خۆی مراند بێ و لە پەناوە تەقەمان لێ بکات و شەهید بدەین ، هەر بۆیە زوو زوو دەمگووت کورینە وریای بریندارەکانیان بن بە کورتی دوژمنمان تێکشاند و ئەو یاڵەمان پاک کردەوە گەراینەوە بۆ دەستکەوت کۆکردنەوە، بە کاک تالب م گووت ئاگات لە بابی شەهید بێ . کوا لە کۆیە ؟ تالب بە توورەی کووتی ئاگای چی !؟ ئەو کابرایە زۆر خەتەرناکە دانانیشێ سەنگەر ناگرێ !؟ هەر بە سەر پێوە رەپێ دەنێ هەر دەڵێی زیددی گولەی لە خۆی بەستووە !؟ دیتم بابی شەهید (ئەسکەندەر قەدیمی) لەو شەرایەتە حەساسەدا قوونی داوەتە سەر بەردێک و چاوی پڕە لە فرمێسک و هەر لێوان هەڵدەکرۆژێ ، کوتم ها کاک ساڵە چ بووە برینداری ؟ کوتی نا ! بۆم نەگیرا !، بەڵام لە دەستم دەرناچێ ئەمڕا ئەیگرم ! نایەڵم دەربچێ ! ئەم خوێریانە کوری منیان شەهید کردووە ؟. کوتم کاکە ئەوە باسی چی دەکەی خۆ تەپکەت دانەناوە چۆلەکەی بگری ؟! دەبێ وریا بی هەستە وەرە خەشابەکانت پڕ بکەوە، کوتی نا من نامهەوێ بە تفەنگ شەر ناکەم ، سەر نێزەکەم پێ یە، زانیم مەسەلەکە چییە دەستم لە ئەستۆی کرد ماچم کردو گوتم کاکە ئێمە هەموومان کوری تۆین دەبێ ئاگات لە ئێمە بێ . بە چاوی خۆت بینیت هەر دووک عەلی و تالبی مێرمنداڵ چی یان کرد، دە هەستە بە قوربانت بم. دوژمن کە زانی پێنج کەسین هێرشی کردەوە ، هەم بە پیادە نزام و هەم بە کاتیوشا و هەم بە دۆشکە و خۆمپارە، بەناچار سەنگەرمان گرتەوە دوژمن پێشرەوی کردو لە سەر هەست دەهات . ئەمجار کاک حەمە سماقڵووی و کاک رئوف و خاڵە تۆفیق گەیشتنە لامان ، بووین بە هەشت کەس ئێمە فیشەکمان لە کەمی دابوو، هاتنی ئەوان دەرفەتێک بوو بۆ کۆکردنەوەی هێندێک دەستکەوت. هێندێک خەشابمان پڕکردنەوە و دیسان شەر دەستی پێکردەوە، دەستەویەخە نەبوو، بەڵام زۆریشی فەرق نەبوو ، شەرە نارنجەک بوو، دەکرێ بڵێن بە دەمانچەش دەکرا شەر بکرێ،. ئەمجاریش لەجاری پێشێ خراپتریان بەسەر هات زیاترمان راونان تەپۆڵکەی زیاترمان ئازاد کرد ، دیتم شەری بابی شەهید وەک شەری ئێمە نیە، دانانیشێ ، راناوەستێ ، سەرنێزە و تفەنگ بەدەستەوە بە دوایی پاسدارێکدا لای خوارەوە لێ گرتووە و بەرەو بەرزایی رەپێی دەنێ ، بەناچار کەو کووژی پاسدار کوژراو کاک ساڵە گەراوە لامان، من لێی دڵتەنگ بووم کوتم کاکە ئەوە چی دەکەیت؟ کەی شەرکردن وادەبێ؟ پاش جنێوێک بە پاسدارە کە کووتی: باش نەبوو ژێ سێ یەکەی گیری کرد ، خۆ یەک فیشەکم پێ نەماوە! وتم دەی باشە ئاوام شەر بۆ دەکەی؟ لە دوو خەشابە پرەکەی خۆم یەکیانم پێ دا. بەرگی بەرەندە بە ئێمە بوو. ئەو ماوەی ئێمە لە شەردا بووین عومەر قەبەغڵووی لە پشتی بڵیندگۆی مزگەوت هەر دڵخۆشی خەڵکی ئاوایی دەدایەوە و ورەی دەدا بە ئێمەو درووشمی دژی رژیمی دەگووتەوە ، لە سەرەتای هێرشی سێهەمدا کە ئیدی شەری واکەم جار روویداوە دوژمن وەک ورچی برینداری لێ هاتبوو، لە هیچ دەستی نەدەپاراست ، ئەو هێزەی کە دەبوو بچێ بۆ نێو ئاوایی گەرایەوە و بەرەو ئێمە وەشاخی کەوت، عەلی حوسێنی فەرماندەکەیان کە شکست خواردووی شەرەکە بوو و هەرچی نارد بوویە مەیدان باشی نەجات نەببوو ئەمجارەیان خۆی لە پێشەوە و قشوون بەدواوە تەپک بە تەپک دەهاتنە پێشەوە، هێزی تۆپخانەش لە پشتیان ، پێویستیان بە دووربین و دیدەوەر نەبوو، سەنگەرەکانی ئێمەیان بەباشی دەبینی، دەیانزانی چەند کەسین و چەکی دەستمان چی یە. بۆ ئەوەی زەربە نەخۆین شێوەی شەڕمان گۆری و دابەش بووین، دوو کەس لە سەر تەپەکە و سێ کەس لاپاڵی شانی راست و رووکاری ئاوایی ئاقڵاوا و سێ کەس لاپاڵی شانی چەپ رووکاری لای سماقڵوو بەرەو دوژمن سەنگەرمان گرت لە یەکەم هەڵمەت بردندا عەلی حوسێنی کوژرا، و چەندین جەنازەی‌تری دژمن کەوتە سەر زەوی و لە بەر دەستی ئێمە دابوون .\nلە کاتی هەڵمەت بردنی پێشمەرگەکاندا عومەر خۆی دەگەیێنێتە کەڵەکە بەردێکی پشت سەری ئێمە و لە سەد میتری بە دووربین چاو لە مەیدانی شەر دەکات و لەم کاتەدا قەناسە بە دەستێکی پاسدار سێرە لە عومەر دەگرێ و بە فیشەکێک شەهیدی دەکات ، ئێمەش لە بەر گەرمەی شەر ئاگامان لە پشتەوە نەبوو، عەبە عارف کە بە شوێن عومەرەوە دەبێ و هەر کە دەگاتە کەڵەکە بەردەکە دەبینێ تەرمی عومەر کەوتووە و شەهید بووە ، لەو کاتەدا بە چەپۆک بە سەری خۆی داداو هاواری دەکرد زێڕە بگەڕێوە عومەر شەهید بووە. بەشێکی بەرچاوی دوژمن لە خۆدان و هاواری عەبە عارفیان بینی و گوێیان لێ بوو. هەر بۆیە ورەیان بەرز بۆوە و هێرشیان کردەوە، منیش بەخۆم نەبوو لێی نارەحەت بووم چوون بەراستی وەزعی شەرەکەی گۆڕی، زوو کاک عەلی سەقزی و کاک رئووفم بانگ کرد و ناردمن بۆ ئاوایی ئاقڵاوە کە هێستر بێنن و تەرمەکە رابگوێزین و بەداخەوە فریا نەکەوتین و دوژمن توانی دەست بە سەر تەرمی عومەر دا بگرێ . شوێنی شەرەکە وابوو ئێمە نەمان دەتوانی بۆ هیچ لایەک پاشەکشە بکەین هەموو هیوا ئومێدمان ئەو هەشت پێشمەرگەیە بوو کە پێشتر پەرەوازە ببون بگەڕێنەوە و یارمەتیمان بکەن چۆن بە هەموومان سەد فیشەکمان پێ نەما بوو. لەو کاتە دا بوو کاک عەلی خاڵدار بە تەنیا لە شاخی‌یەوە بە تەقە کردن بەرەو دوژمن هاتە خوار و دوژمن پێی وابوو هێزی پشتیوانمان بۆ هات هەر زۆر زوو جەنازەکانیان کۆکردەوە بەرەوخوار بوونەوە و ئێمەش بە شوێنیاندا و توانیمان چەند جەنازەیتریان لێ بخەینە سەر زەوی بەڵام تازە هیچ نەدەکرا. ئێوارە بوو هەوا بەرەو تاریکی دەچوو، پێشمەرگە خەفەتبار و ماندوو و بێ فیشەک بە دەوری یەکەوە کۆبووینەوە، چ بکەین و بۆ کوێ بچین؟ پێش هەموو شتێک کوتم کورینە ئەوانەی فیشەکیان پێیە بێنن با دابەشی بکەین بە سەر هەمووماندا، هەر کەسەو بیست فیشەک و سی فیشەکی بەرکەوت و بەرەو خوڕخوڕە کەوتینە رێ و پاش سێ رۆژان فەرماندەری هێز کاک مەمی تەهامی و کاک فەڕروخ تایری لە ئاوایی سرنجداغ ئێمەیان گرتەوە و فیشەکیان بۆ هێناین .\nهەزاران سڵاو لە رووحی پاکی شەهید عومەر قەبەغڵوی و ئەو دەستە پێشمەرگە قارەمانە.\nم ـ زێڕە\nسوئێد ٢٧١٥ی کوردی\nتێ‌بینی: ئەو کورانەی ئەو قارەمانەتیان تۆمارکرد چەند کەسیان لە شۆڕشدا شەهید بوون و هێندێکیان نێویان لە ناو لیستی شەهیدانی حیزبدایە وەک عومەر مرادی ، حەمە سماقڵووی ، عەبە عارف، عەلی خاڵدار، حەسەن ئیسلامی


ئیبراهیم هه‌ورامانی/ هه‌ڵه‌بجه پارێزگایه‌ك به وه‌كاله‌ت\nئه‌وه ڕاسته به‌پارێزگابوونی هه‌ڵه‌بجه ، خواست و داوایه‌كی ڕه‌وای خه‌ڵكی ئه‌م ناوچه‌یه بوو ، زۆر هه‌وڵی بۆ درا چه‌ندان كۆڕو سیمینار و ڕێكخستنی كه‌مپینی ناڕه‌زایه‌تی تا دواجار و دووساڵ له‌مه‌وبه‌ر بڕیاری به‌پارێزگابوونی درا و بویه پێنجه‌مین پارێزگای هه‌رێمی كوردستان .\nقسه‌كه‌ی ئێمه‌یه لێره‌دا ئه‌وه‌یه ،ئایا كاتێك خه‌ڵكی ناوچه‌كه داخوازی به‌پارێزگابوونی هه‌ڵه‌بجه‌یان كرد قه‌راربوو پاش دووساڵیش پارێزگاكه‌یان به‌م شێوه‌یه بێت ؟ واته به وه‌كاله‌ت به‌ڕێوه بچێت ؟ به‌شكڵێك له‌ئاستی باڵاوه تا پله‌كانی خواره‌وه یانی پارێزگار و سه‌رجه‌م به‌ڕێوه‌به‌ره گشتیه‌كان به‌وه‌كاله‌ت كاروباره‌كانیان ڕابپه‌ڕێنن .ئه‌مه ئه‌و پارێزگایه بوو كه یه‌كێك بوو له‌خواست و داوای خه‌ڵكه‌كه‌ی ؟ كه به‌ئێسته‌شه‌وه بێت نه‌یتوانیوه هه‌وڵه سه‌ره‌تاییه‌كانی ئه‌نجام بدات و ده‌ست پێكی كاره‌كانی ببنه مژده به‌خشی ئه‌و پارێزگایه‌ی كه دواجار جێگه هیوای دانیشتوانه‌كه‌ی بوو .\nمن لێره‌وه ده‌پرسم ئایا تاكه‌ی ده‌بێت ئه‌م پارێزگایه به‌بێ ئه‌نجومه‌ن بێت ؟ ئایا تاچه‌ند حكومه‌تی هه‌رێم له‌هه‌وڵی به‌رفراوانكردنی سنووری ئیداری ئه‌م پارێزگایه‌دایه ؟ ئه‌و گۆڕانكارییانه چین كه‌ه‌كرێت ده‌بنه مایه‌ی گه‌شه‌كردنی پارێزگاكه و له‌م چه‌قبه‌ستوییه‌ی ئێستایدا ڕزگاری ده‌كات ؟\nڕه‌نگه پرسیاره‌كان زیاتر بن و ئێمه‌ش پێویستمان به‌وه‌ڵامی زیاتر هه‌بێت .به‌ڵام به‌هه‌رحاڵ ده‌كرێ وه‌ڵامی ئه‌م پرسیارانه‌ش بتوانن بمانگه‌یه‌ننه ئه‌و ڕاستییه‌ی كه به‌دویدا وێڵین .\nتێپه‌ڕبوونی دووساڵ به‌سه‌ر بڕیاری به‌پارێزگابوونی ئه‌مشاره ،ئاماژه‌كان ئه‌وه‌مان پێپده‌ڵێن حیزب كه ده‌ستی له‌نێو هه‌ناوی حكومه‌ته‌كه‌یدایه به‌و شكڵه كارده‌كات كه ئه‌وه‌نده‌ی ده‌خوازێ چه‌ندین هه‌لی كار بۆ كادیره‌كانی خۆی له‌م پارێزگانوێیه‌دا به‌ده‌ست بخات هێنده به‌و ئاراسته‌یه كار ناكات كه بریاری به‌پارێزگابوونی ببێته مایه‌ی دڵخۆشی و ئومێدێك كه دانیشتوانه‌كه‌ی خه‌ونی له مێژیینه‌یانه .\nجارێكی دیكه‌ش ده‌یڵێمه‌وه ده‌بوو به‌رله ده‌رچواندنی بڕیاری به‌پارێزگابونیدا چه‌ندین پڕۆژه‌ی خزمه‌تگوزرای له‌م شاره‌دا جێبه‌جێ بكرایه كه له‌ئێستادا به‌شێوه‌یه‌كی دیار سیمای به‌پارێزگابوونی پێوه‌به‌دیبكرابایه وه‌ك :\n* -بوونی گه‌راجی یه‌كگرتووه .\n*- بوونی ناوچه‌ی پیشه‌سازی و ڕێكخستنی ناوبازاڕ .\n*- بوونی عه‌له‌وه‌ی یه‌كگرتووی شار .\n*- هاندانی وكارئاسانیكردن بۆ وه‌به‌رهێنه‌ران به‌مه‌به‌ستی ئه‌نجامدانی پڕۆژه .\n*- گرنگیدان به كه‌رتی گه‌شتیاری ، لای هه‌مووان ئاشكرایه ناوچه‌كه به ناوچه‌یه‌كی گه‌شتیاری به‌ناوبانگه .\nئه‌و پڕۆژانه‌ی ده‌بوو هه‌ر له‌ساڵی یه‌كه‌می بوون به‌پارێزگادا ئه‌نجام بدرایه .بۆئه‌وه‌ی وه‌ك كورد ده‌ڵێ (مانگه شه‌وو سه‌رله‌ئێواره دیاره ) ، بۆ ئه‌وه‌ی ئه‌و ڕه‌شبینیه‌ی له‌ئێستادا لای زۆرینه‌ی دانیشتوانه‌كه‌ی به‌دیده‌كرێت به‌دی نه‌كرایه .\nله‌كۆتاییدا ده‌مه‌وێت ئه‌وه بڵێم بۆئه‌وه‌ی هه‌ست به‌بونی پارێزگایه‌ك بكه‌ین كه ته‌نها به بڕیاری سه‌ر كاغه‌ز نه‌بێ پێویسته له ئێستاوه هه‌وڵی به‌په‌له بدرێت بۆ :\n1- پێكهێنانی ئه‌نجومه‌نی پارێزگا .\n2- ڕزگاركردنی یه‌كه ئیدارییه‌كان له ده‌سه‌لات وه‌كاله‌ت\n3- فراوانكردنی سنووری جوگرافی و ئیداری پارێزگاكه\n4- ئه‌نجامدانی چه‌ند پرۆژه‌یه‌ك كه ده‌بنه به‌خشینی سیمای به‌پارێزگاربوونی شاره‌كه .\nزۆر شتی دیكه‌ش ماون بوترێت به‌ڵام ڕه‌نگه بوار نه‌بێت و له‌فرسه‌تێكی دیكه‌دا هه‌وڵ ده‌ده‌ین بیخه‌ینه ڕوو .\n(*) سكرتێری لقی هه‌ڵه‌بجه‌ی سه‌ندیكای ڕۆژنامه‌نوسانی هه‌ڵه‌بجه


بچوککردنەوەی داواکارییەکانی خەڵک لە مووچەدا کێشەکان چارەسەر ناکەن – کوردی – RojNews.News\n10/07/2020 - 7:23:16 am\nتوێژە جیاوازەکانی کۆمەڵگا پێیانوایە، هۆکاری کورت مەودایی خۆپیشاندانەکان و بەدەستنەهێنانی مافەکان، بچووکردنەوەی داواکارییەکانی خەڵکە لە چوارچێوەی پێدانی مووچەدا، پێشیانوایە دەبێت داواکردنی ماف تەنها لە مووچەدا بچووکنەکرێتەوە، بەڵکو دەبێت هەوڵ بۆ گۆڕینی سیستمی حکومڕانی دەسەڵات بدرێت و ڕێگا لە داگیرکاریی بگیرێت.\nلەئێستادا سەرباری نەبوونی خزمەتگوزارییە سەرەتاییەکان و خراپی سیستمی حکومڕانی دەسەڵات و داگیرکارییەکانی دەوڵەتی تورک و بڵاوبوونەوەی بێکاری و دەیان کێشەی دیکە، کەچی ناڕەزایەتییەکان تەنها لە داواکردنی مووچەدا بچوکدەکرێتەوە، ئەمەش نائومێدی لەلای بەشێكی زۆری هاوڵاتیانی باشوری کوردستان دروستکردووە.\nلەمبارەیەوە فەرمانبەران و چالاکوانانی کۆمەڵگای مەدەنی شارۆچکەی کەلاری ناوەندی ئیدارەی گەرمیان، بۆ ڕۆژنیوز دەدوێن.\nهاوکار نەسرەدین، فەرمانبەر، پێیوایە: درێژەنەدان بەناڕەزایەتییەکان دەگەڕێتەوە بۆ ئەو تێڕوانینەی کە تاکی کورد بۆ وەرگرتنی ماف هەیەتی کە تەنها لەمووچەدا خۆی دەبینێتەوە، بۆیە دەبێت ئەم زهنیەتە بگۆڕین و داواکارییەکانمان لە داوای مووچەوە بگۆڕین بۆ داوای گۆڕینی دەسەڵات و وەرگرتنی سەرجەم مافەکانمان، بۆئەوەی بتوانین گۆڕانکاریی ڕیشەیی لەسەرجەم سێکتەرەکانی دەسەڵاتداریی ئەم هەرێمەدا بکەین.\nئەو فەرمانبەرە بۆچوونیشیوایە “پێویستە سەرجەم چین و توێژەکانی ئەم هەرێمە چیتر قبووڵی ئەو نادادییە نەکەن و هەوڵ بۆ گەڕانەوەی مافە زەوتکراوەکانیان بدەن، ئەویش بە هەڵوێستوەرگرتن و هاتنە پاڵ خۆپیشاندانی مامۆستایان و فەرمانبەران و درێژەدان بە ناڕەزایەتییەکان، بۆ ئەوەی بتوانین بە هەموومانەوە بەری ئەو ڕەنجە بچنینەوە کە چەند ساڵە هەوڵی بۆ دەدەین”.\nهەر لەو بارەیەوە ئاریان ئەحمەد، چالاکوانی کۆمەڵگای مەدەنی، وتی: کێشەی ئێمە لە داواکردنی مافدا، دەگەڕێتەوە بۆ ئەو نا هۆشیاریەی کە هەموو داواکارییەکان لەمووچەدا بچوک دەکەینەوە، مرۆڤی کورد هێشتا نەگەیشتووەتە ئەو قۆناغەی کە گوفتارەکانی بکات بە کردار، گومانیش لەوەدا نیە تاوەکو و بەکردار نەیسەلمێنین کە ئێمە گەلێکی بەشخوراوین و داوای مافی خۆمان دەکەین، قسەکردن لە سۆشیال میدیا و ناڕەزایەتییەکان هیچ گرنگیەکیان نابێت و ناتوانن ماف بۆ خاوەن ماف بگەڕێننەوە.\nئەو چالاکوانە، دەشڵێت: هەموو دەسەڵاتەکان لە وشیاری خاوەن ماف دەترسن، بۆیە ئەگەر ئاگایی نەبێت ناڕەزایەتییەکان هیچ دەرئەنجامێکی باشیان نابێت، بۆیە پێویستە خۆپیشاندەران بەشێوەیەکی دیکە خۆیان ڕێکبخەنەوە و لەگەڵ داواکردنی مافە زەوتکراوەکانیاندا هەوڵ بۆ گۆڕینی سیستمی حکومڕانی دەسەڵات بدەن، بۆ ئەوەی هەموو ڕۆژێک ڕووبەڕووی ئەم بەناو قەیران و تەنگەژانە نەبینەوە.


بەڤیدیۆ:مەلا كرێكار بۆ عەبدوللەتیفی سەلەفی: ئەگەر سنور ببەزێنیت منیش ئەوەی ژێر بەڕەت ئەهێنمەوە سەر بەڕە\nمەلا كرێكار وەڵامی لێدوانێكی عەبدوللەتیف سەلەفی دەداتەوە كە وتبوی “مامۆستا كرێكار لەساڵی 1991 دا جەماعەی ئیسلامی هەڵوەشاندووەتەوە”و دەڵێت “ئەگەر سنور ببەزێنیت منیش ئەوەی ژێر بەڕەت ئەهێنمەوە سەر بەڕە”.\nئاوێنە: مەلا كرێكار ئەمیری رەوتی شاخ لەوەڵامی لێدوانێكی عەبدوللەتیف سەلەفی سەبارەت بەوەی كە كرێكار لەساڵی 1991دا جەماعەی ئیسلامی هەڵوەشاندووەتەوە‌و دەڵێت “ئەگەر سنور ببەزێنیت منیش ئەوەی ژێر بەڕەت ئەهێنمەوە سەر بەڕە”.\nكرێكار لەو وەڵامەدا كە بەشێوەی ڤیدیۆیی لەپەیجەكەی خۆی لەفەیسبوك بڵاویكردۆتەوە دەڵێت “ئەو دارەی مامۆستا عەبدولـلەتیف كردویەتی بەشارە زەردەواڵەدا، دەبێت ئەنجامەكەی بچێژێت”.\nدەشڵێت “ئەگەر جورئەتت هەیە‌و خۆت بە زانا دەزانێت، ئەوا ئامادەم لەهەر كەناڵێك بێت ڕوبەڕوت ببمەوە و گفتوگۆ لەسەر چەند پرسێك بكەین كەبۆچونی جیاوازمان هەیە لەسەری”.\nكرێكار هۆشداری دەداتە عەبدوللەتیفی سەلەفی‌و دەڵێت “ئەگەر سنور ببەزێنیت منیش ئەوەی ژێر بەڕەت ئەهێنمەوە سەر بەڕە و باسی شتێك دەكەم كە خۆت و سێ كەسی دیكە ئاگادارن”.\n2017-02-01 |4464 جار خوێندراوەتەوە|


زانکۆی ڕاپەڕین - ئەنجومەنى وەزارەت ڕێنماییە نوێیەکانى خوێندنى (ماستەر و دکتۆرا)ى بەکۆمەڵێک گۆڕانکاریەوە پەسند کرد\nبڵاوکراوەتەوە لە 25 ئایار 2016 . سەردانەكان: 2583\nلە کۆبونەوەى ئەنجومەنى وەزارەت, کە بەسەرپەرشتى د.یوسف گۆران وەزیرى خوێندنى باڵا و توێژینەوەى زانستى بەڕێوەچوو، ڕێنماییەکانى خوێندنى باڵا (ماستەر و دکتۆرا) پەسند کرا. لەو کۆبونەوەیەدا کە ئەمڕۆ دووشەممە, ڕێکەوتى (٢٠١٦/٥/٩) لە هۆڵى کۆبونەوەکانى وەزارەت بەئامادەبونى ڕاوێژکارو سەرۆکى سەرجەم زانکۆکان و بەڕێوەبەرە گشتیەکانى دیوانى وەزارەت بەڕێوەچوو, لەسەرەتادا د.یوسف گۆران کورتەیەکى لەبارەى گرنگى وەرگرتن و شێوازى وەرگرتن باسکرد و ئاماژەى بەوەشدا کە کۆبونەوەى داهاتوى ئەنجومەنى وەزارەت تەرخان دەکرێت بۆ ناوەندى وەرگرتن.\nلە بەشێکى دیکەى کۆبونەوەکەدا گفتوگۆ لەبارەى ڕێنماییەکانى خوێندنى ماستەرو دکتۆرا کرا، لەو چوارچێوەیەدا دواى ئەوەى ڕێنماییەکانى خوێندنى دکتۆرا لەلایەن ئەندامانى ئەنجومەنى وەزارەتەوە تاوتوێ کرا، بەچەند گۆڕانکارییەک پەسند کرا، بەپێى ڕێنمایى خوێندنى دکتۆرا ئەمساڵ جیاواز لە ساڵى ڕابردوو ژمارەیەک له كورسیه‌كانی دكتۆرا بۆ دەزگاو دامەزراوەکانى ده‌ره‌وه‌ی وه‌زاره‌تی خوێندنی باڵا و توێژینەوەى زانستى به سيستمى پارالێل ده‌بێت تەرخان دەکرێت, ئه‌وه‌ش له پێناو هاندانی خوازیارانی دكتۆرا بۆ ئه‌وه‌ی ڕوو له زانكۆ ئاست نزمه‌كانی ده‌ره‌وه‌ی وڵات نه‌كه‌ن، به‌ڵام بۆ هه‌ڵگرانی بڕوانامه‌ی ماسته‌ر كه لە دەزگاو دامه‌زراوه‌كانی خوێندنی باڵان و خوازيارن درێژه به خوێندنی دكتۆرا له زانكۆكانی هه‌رێم بده‌ن، ئه‌وا خوێندن بەپێى پلانى زانکۆکان بێ به‌رامبه‌ر ده‌بێت. لەهەمان کاتدا ڕێنماییەکە دەرفەتى خوێندنى بەو خوازیارانەش داوە کە دانیشتووى دەرەوەى ئێراقن (واتە هەڵگڕى رەگەزنامەى ئێراقى نین) بەمانەش دەوترێ پێشکەشکارى نێودەوڵەتی, بەهەمان شێوەى ئەو خوازیارانەش لە کاتى دەستەبەرکردنى مەرجە زانستیەکاندا ڕاستەوخۆ بە سیستمى پارالێل وەردەگیرێن و ناچنە پێشبرکێ، مەبەست لەم هەنگاوەش بریتییە لە هاندانى پێشکەشکارى نێودەوڵەتى بۆ مەبەستى ئەنجامدانى خوێندنى دکتۆرا لە زانکۆکانى هەرێمى کوردستان. بەپێى خاڵێکى دیکەى ڕێنماییەکەدا هەر پێشکەشکارێک لە ناوەو دەرەوەى وەزارەتى خوێندنى باڵا و توێژینەوەى زانستى ئەگەر تەمەنى لە سەروى مەرجى یاساییەوە بێت بەهەمان شێوە بۆى هەیە داواكارى خوێندن پێشکەشى بکات، بەڵام خوێندنەکەى بەسیستمى پارالێل دەبێت. لە بەشێکى دیکەى کۆبونەوەکەدا گفتوگۆ لەبارەى ڕێنماییەکانى خوێندنى باڵا/ ماستەر لە زانکۆ حکومیەکانى هەرێمى کوردستان بۆ ساڵى خوێندنى (٢٠١٦-٢٠١٧) کرا، لەو چوارچێوەیەشدا یەکە یەکەى خاڵەکانى ڕێنماییەکە گفتوگۆى چڕى لەبارەوە کرا، دواجار ڕێنماییەکان بەهەندێک گۆڕانکارى، ئەنجومەنى وەزارەت ڕێنماییەکەى پەسند کرد، بەپێى رێنماییەکانى خوێندنى ماستەر تێکراى نمرە (معدل)ى بەکالۆریۆسى پێشکەشکار (60%) دياريكراوە، جگە لە دەرچووانى فاکەڵتى/کۆلێژ و سکوڵەکانى ( پزیشکى، پزیشى ددان، دەرمانسازى) کە رەچاوى کۆنمرەيان بؤ ناکرێت.


ئه‌راچه ده‌وڵه‌تيگ ئه‌را كورد نادێ؟ - شـه‌فـه‌ق نيـوز\nئه‌راچه ده‌وڵه‌تيگ ئه‌را كورد نادێ؟\nله ساڵ 1921 له كۆنگره‌ى وزاره‌ت داگيركاريه‌يل بريتانى له قاهيره وه سه‌رۆكايه‌تى ونستون تشرشڵ بڕيار ئه‌را خواست ده‌وڵتيگ كوردى دريا وه سه‌رۆكايه‌تى پياويگ هووزايه‌تى جوور باشوور و ناوراس عراق ك تازه له ئمپراتۆريه‌ت عوسمانى قورتاريان بوێد له دوياى جه‌نگ جه‌هانى يه‌كه‌م 1914 – 1918 و هه‌ر له‌وه‌ر ئه‌وه‌يش شێخ مه‌حمود حه‌فيد بريار ده‌وڵه‌ت كوردستان دا ئه‌گه‌ر ده‌خاڵه‌ت توركى وه په‌يام شێخ مه‌حمود نه‌وياتاد ئه‌را حاميه‌ى راوه‌ندوز ك له‌تى خوازيار بوى په‌يوه‌س بدێ وه كوردستانه‌و.\nئمڕوو ئه‌و مێژووه دوباره‌وه بوى، ئمجا توركياى تيه‌نگ ئه‌را نه‌فت هاته‌وه‌و سه‌رۆك وه‌زيره‌يلى باڵوێزه‌يل وڵاته‌يل يه‌كگرتگ و روسيا چڕى و ئاگاداريان كرد ك ده‌وڵه‌ت توركى دامه‌زرانن ده‌وڵه‌تيگ له سوريا ره‌ته‌و ئه‌كا ئه‌را يه‌كه‌يل پاسه‌وان ملله‌ت كورد، وه‌ل ئه‌وه‌يشا توركيا ده‌رفه‌تيگ ئه‌راى هه‌ڵكه‌فت قانجاز له نه‌فت كوردستان بكاو له هه‌مان وه‌خت مه‌ترسى له ئه‌زموونيگ جوور ئه‌زموونه‌گه‌ى يۆگسلافيايش ديرێد ك له‌ناكاو ئاگادارى بوين دوياى رويداگ كۆبانى.\nئيمه له كوردستان عراق خاوه‌ن ئه‌زموونيگ تازه‌يم و كيشه‌ى ئاسايى له مووچه‌ى كارمه‌نده‌يل كوردستان و بگر پێشمه‌رگه‌يش ك به‌شدار بوينه له جه‌نگيگ وه دريژى 1200كم دژ داعش ك ديله‌يل كورد ئه‌سزنێد له‌يوا له مه‌ردمانيگ كردگه خوازيارن گشت ئه‌و ريككه‌فتنه‌يله وه تاڵان بيه‌ن چ ژير وه‌ژير چ وه ئاشكرا.\nمه‌ردميش داواى مووچه‌يل نه‌درياگ چوار مانگ خوه‌يان ئه‌كه‌ن و له‌ناكاو به‌ياننامه‌يگ سه‌ركردايه‌تى له‌پشت چه‌ميگ له گوڵزاره‌و ده‌رئه‌چێد له‌ناو هۆلێگ ئه‌را تارانن سه‌رۆك په‌رله‌مان و ئاگادار وه‌زيره‌يليگ ئه‌كريه‌ن ده‌س له كاره‌يليان هه‌ڵگرن و ده‌ربچن، ك يه‌يش ته‌نيا له‌وڵاته‌يليگ دوياكه‌فتگ روى ئه‌ياد.\nهه‌ر وه‌و خاتريشه يه‌كێتى نيشتمانى خوازيار ئه‌وه بوى لايگ بكريه‌ێده لاى رووڵه‌يل ملله‌تمان ك زه‌ره‌دمه‌ن بوينه له‌ڕوى ئابوورى و داوا له‌ليان كرد واز له كوچگ وه‌شانن و سزانن باره‌گايه‌يل بارن.\nماناى ئه‌وه‌سه ئيمه يا ئه‌وه‌سه يه‌كترى له‌ناو بووه‌يم يا ئه‌وه‌سه وه گووره‌ى ئه‌قڵ ره‌فتار بكه‌يم و سه‌ركرده‌يلمانيش بايه‌سه به‌زه‌ييان وه ملله‌ت باێد و حورمه‌ت ملله‌ت بگرن، چوينكه ماقوڵ نيه ئاگر به‌رپا بكريه‌ێد له شاره‌يل كوردستان دوياى ئه‌وه‌گ سه‌ركرده‌يل جه‌هان سه‌رسامى خوه‌يان وه شانازى كۆبانى نيشاندان، هه‌ر وه‌و خاتريشه ئويشيم ره‌حم له شه‌هيده‌يل و كرامه‌ت و ئاينده‌مان بكه‌ن ك وه‌تايبه‌ت فريه نيزكه‌و بويمنه له جيوه‌جيكردن ئه‌زره‌ته‌يلمان.


فراكسیۆنی یەكێتی : بۆ چوارساڵی داهاتوو بەرنامەیەكی تۆكمەمان هەیە - هيوای کۆرد\nجموجۆڵی بازرگانی لە سنووری حاجی ئۆمەران بەردەوامە 43 خوله‌ك ago\nHome هەواڵ کوردستانی فراكسیۆنی یەكێتی : بۆ چوارساڵی داهاتوو بەرنامەیەكی تۆكمەمان هەیە\nفراكسیۆنی یەكێتی : بۆ چوارساڵی داهاتوو بەرنامەیەكی تۆكمەمان هەیە\n“فراكسیۆنی یەكێتی بۆ چوارساڵی داهاتوو لەپەرلەمانی كوردستان بەرنامەیەكی تۆكمەی دەبێت بۆ پێشخستنی وڵات‌و خزمەتكردنی هاووڵاتیان”، ئەوەش بەپێی میدیای فەرمی ئەو حیزبە.\nلەو بارەوە جەمال حەوێز كاندیدی سەركەوتوی یەكێتیی نیشتمانی رایگەیاند، وەك فراكسیۆنی یەكێتی لە پەرلەمانی كوردستان “بەرنامەو پڕۆگرامێكی تۆكمەمان هەیە و هەوڵی جدی دەدەین بۆ جێبەجێكردنی، كە لەبەرژەوەندی گشتی هەموو خەڵكی كوردستاندایە”.\nجەمال حەوێز راشیگەیاند “دەمانەوێت لە خولی پێنجەمی پەرلەمانی كوردستان، كاری جدی بكەین بۆ پێشخستن و گەشەپێدانی سەرجەم سێكتەرەكانی وڵات، جگە لە نەوت، پەرە بەسەرجەم سەرچاوەكانی داهات بدەین، كە خۆی لە گەشتوگوزار و كشتوكاڵ و هەندێك سەرچاوەی تری داهاتدا دەبینێتەوە”.\nهەروەها رایگەیاند “پڕۆژەمان هەیە، كە پەرە بە كەرتی كشتوكاڵ و گەشتوگوزار بدەین، چونكە كوردستان لەو رووانەوە گونجاوەو دەتوانین سودی لێببینین و بیكەین بە بەدیلی نەوت و گاز تا لەڕێگەیەوە بتوانین ژیانی خەڵكی كوردستان بەرەو باشتربكەین و خۆشگوزەرانی دابینبكەین‌و هەوڵەدەین ئەو یاسایانە دەربكەین، كە زۆرترین سودی بۆ خەڵكی كوردستان هەیە”.\nTags: پەرلەمانی كوردستانجەمال حەوێزگەشتوگوزاریەكێتی\nیەكگرتوو ڕاگەیەنراوێكی بڵاوکردەوە